title: RIALACHÁN TARMLIGTHE (AE) …/... ÓN gCOIMISIÚN lena bhforlíontar Treoir (AE) 2015/2366 ó Pharlaimint na hEorpa agus ón gComhairle maidir leis na caighdeáin theicniúla rialála lena sonraítear an creat le haghaidh comhair agus malartú faisnéise idir údaráis inniúla an Bhallstáit baile agus an Bhallstáit óstaigh i gcomhthéacs na maoirseachta ar institiúidí íocaíochta agus institiúidí ríomh-airgid a fheidhmíonn soláthar trasteorann seirbhísí íocaíochta

text:
               MEABHRÁN MÍNIÚCHÁIN

               1.COMHTHÉACS AN GHNÍMH THARMLIGTHE

               Le Treoir (AE) 2015/2366 maidir le seirbhísí íocaíochta (‘an Treoir’), leagtar amach creat le haghaidh comhair agus malartú faisnéise idir údaráis na mBallstát baile agus na mBallstát óstach chun an comhar a fheabhsú agus chun maoirseacht a dhéanamh ar institiúidí íocaíochta a sholáthraíonn seirbhísí íocaíochta i mBallstáit eile. Tar éis don Údarás Baincéireachta Eorpach (ÚBE) dréachtchaighdeáin a thíolacadh, tugtar de chumhacht don Choimisiún Eorpach faoi Airteagal 29(7) den Treoir thuasluaite gníomhartha tarmligthe a ghlacadh lena sonraítear an creat le haghaidh comhair agus malartú faisnéise i gcomhréir le Teideal II den Treoir agus le hAirteagal 10 de Rialachán (AE) Uimh. 1093/2010. Tugtar de chumhacht don Choimisiún freisin faireachán a dhéanamh ar chomhlíonadh an dlí náisiúnta lena dtrasuitear Teidil III agus IV den Treoir.

               I gcomhréir le hAirteagal 10(1) de Rialachán (AE) Uimh. 1093/2010 lena mbunaítear ÚBE, ní mór don Choimisiún a chinneadh laistigh de 3 mhí tar éis na dréachtchaighdeáin a fháil cé acu a dhéanfaidh sé na dréachtaí arna gcur isteach a fhormhuiniú nó gan iad a fhormhuiniú. Féadfaidh an Coimisiún, freisin, gan na dréachtchaighdeáin a fhormhuiniú ach go páirteach, nó iad a fhormhuiniú maille le leasuithe, i gcás ina n‑éilítear amhlaidh ar mhaithe le leasanna an Aontais Eorpaigh, i gcomhréir leis an nós imeachta sonrach a leagtar síos sna hAirteagail sin.

               2.COMHAIRLIÚCHÁIN ROIMH GHLACADH AN GHNÍMH

               I gcomhréir leis an tríú fomhír d’Airteagal 10(1) de Rialachán (AE) Uimh. 1093/2010, rinne ÚBE comhairliúchán poiblí maidir leis na dréachtchaighdeáin theicniúla a cuireadh faoi bhráid an Choimisiúin faoi Airteagal 29(6) de Threoir (AE) Uimh. 2015/2366. D’fhoilsigh sé an páipéar comhairliúcháin ar shuíomh gréasáin ÚBE an 27 Deireadh Fómhair 2017, agus dúnadh an comhairliúchán an 5 Eanáir 2018. D’iarr ÚBE ar an nGrúpa Geallsealbhóirí Baincéireachta a bunaíodh faoi Airteagal 37 de Rialachán (AE) Uimh. 1093/2010 comhairle a sholáthar. In éineacht leis na dréachtchaighdeáin theicniúla, chuir ÚBE míniú isteach ar conas a chuir sé toradh na gcomhairliúchán sin san áireamh sna dréachtchaighdeáin theicniúla deiridh a cuireadh faoi bhráid an Choimisiúin.

               In éineacht leis na dréachtchaighdeáin theicniúla, agus mar a cheanglaítear leis an tríú fomhír d’Airteagal 10(1) de Rialachán (AE) Uimh. 1093/2010, chuir ÚBE an measúnú tionchair isteach, lena n‑áirítear anailís ar na costais agus na tairbhí, ar na dréachtchaighdeáin theicniúla a cuireadh faoi bhráid an Choimisiúin. Tá an anailís ar fáil ag

                  http://www.eba.europa.eu/regulation-and-policy/payment-services-and-electronic-money/rts-on-home-host-cooperation-under-psd2/-/regulatory-activity/consultation-paper

               , ar leathanaigh 45-51 de phacáiste na ndréachtchaighdeán teicniúil rialála deiridh.

               3.EILIMINTÍ DLÍ AN GHNÍMH THARMLIGTHE

               Leis na dréachtchaighdeáin theicniúla rialála sonraítear an creat le haghaidh comhair agus malartú faisnéise idir údaráis inniúla an Bhallstáit baile agus an Bhallstáit óstaigh faoi Theideal II den Treoir agus sonraítear iontu conas faireachán a dhéanamh ar chomhlíonadh an dlí náisiúnta lena dtrasuitear Teidil III agus IV den Treoir.

               RIALACHÁN TARMLIGTHE (AE) …/... ÓN gCOIMISIÚN

               an 18.6.2021

               lena bhforlíontar Treoir (AE) 2015/2366 ó Pharlaimint na hEorpa agus ón gComhairle maidir leis na caighdeáin theicniúla rialála lena sonraítear an creat le haghaidh comhair agus malartú faisnéise idir údaráis inniúla an Bhallstáit baile agus an Bhallstáit óstaigh i gcomhthéacs na maoirseachta ar institiúidí íocaíochta agus institiúidí ríomh-airgid a fheidhmíonn soláthar trasteorann seirbhísí íocaíochta

               (Téacs atá ábhartha maidir le LEE)

               TÁ AN COIMISIÚN EORPACH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Threoir (AE) 2015/2366 ó Pharlaimint na hEorpa agus ón gComhairle an 25 Samhain 2015 maidir le seirbhísí íocaíochta sa mhargadh inmheánach, lena leasaítear Treoracha 2002/65/CE, 2009/110/CE agus 2013/36/AE agus Rialachán (AE) Uimh. 1093/2010, agus lena n‑aisghairtear Treoir 2007/64/CE
                  1
               , agus go háirithe Airteagal 29(7) de,

               De bharr an mhéid seo a leanas:

               (1)I gcomhréir le Teideal II de Threoir (AE) 2015/2366, leis an gcreat le haghaidh comhair agus malartú faisnéise idir údaráis inniúla an Bhallstáit baile agus an Bhallstáit óstaigh ba cheart an comhar a fheabhsú idir na húdaráis inniúla agus maoirseacht chomhsheasmhach éifeachtúil a áirithiú ar institiúidí íocaíochta a sholáthraíonn seirbhísí íocaíochta i mBallstáit eile trí chóras, modh agus mionsonraí an chomhair a shonrú, lena n‑áirítear raon feidhme agus láimhseáil na faisnéise atá le malartú.

               (2)Chun cumarsáid agus malartú faisnéise le húdaráis inniúla i mBallstáit eile a éascú, ba cheart do na húdaráis inniúla pointí teagmhála aonair a ainmniú. Ba cheart dóibh fógra a thabhairt faoi na pointí teagmhála sin don Údarás Baincéireachta Eorpach (ÚBE) agus do na húdaráis inniúla i mBallstáit eile ionas go mbeidh a fhios ag na húdaráis sin i mBallstáit eile cé chuige ar cheart dóibh a n‑iarrataí agus a bhfógraí a sheoladh. Ba cheart do na húdaráis inniúla na teangacha inar féidir leo comhfhreagras a fháil ó na húdaráis inniúla i mBallstáit eile a chur in iúl freisin.

               (3)Ba cheart foirmeacha caighdeánaithe a thabhairt isteach agus a chur ar fáil do na húdaráis inniúla chun a gcumarsáid a éascú nuair a bhíonn faisnéis á hiarraidh acu óna chéile agus á cur in iúl acu dá chéile, d’fhonn comhar comhsheasmhach éifeachtúil a áirithiú. Ba cheart na foirmeacha caighdeánacha sin a bheith solúbtha go leor le go mbeidh na húdaráis inniúla in ann na mínithe agus an fhaisnéis ábhartha a thabhairt isteach, arna iarraidh sin dóibh, agus ar a dtionscnamh féin, ar faisnéis í a mheasann siad a bheith riachtanach. Is inmhianaithe sprioc-amanna a thabhairt isteach chun moilleanna míchuí a sheachaint maidir le faisnéis a iarraidh agus a mhalartú agus fógra a thabhairt fúithi i measc na n‑údarás inniúil.

               (4)I gcás ina gceanglaíonn údaráis inniúla an Bhallstáit óstaigh ar institiúidí íocaíochta atá lonnaithe ina gcríoch tuairisciú dóibh go tréimhsiúil maidir leis na gníomhaíochtaí a rinneadh, ba cheart dóibh a léiriú do na hinstitiúidí íocaíochta sin, a bhfuil a n‑oifig chláraithe nó a gceannoifig lonnaithe i mBallstát eile, an teanga ina bhféadfaidh siad agus na modhanna leictreonacha, i gcás ina bhfuil fáil orthu, lena bhféadfaidh siad na tuarascálacha a chur isteach. Thairis sin, chun é a chur ar a chumas do ÚBE a shainordú a chomhlíonadh maidir le cur le comhar maoirseachta agus cóineasú mar a bheartaítear i Rialachán (AE) Uimh. 1093/2010 ó Pharlaimint na hEorpa agus ón gComhairle
                  2
                agus chun críocha Treoir (AE) 2015/2366 a chur i bhfeidhm go comhsheasmhach, ba cheart do na húdaráis inniúla óstacha ÚBE a chur ar an eolas faoina gcinneadh ceangal a chur ar institiúidí íocaíochta a bhfuil brainsí nó gníomhairí acu laistigh dá gcríocha tuairisciú dóibh go tráthrialta.

               (5)Le hinneachar agus formáid na dtuarascálacha atá le cur faoi bhráid na n‑údarás inniúil óstach ag institiúidí íocaíochta a bhfuil brainsí nó gníomhairí acu laistigh dá gcríoch, ba cheart inchomparáideacht na sonraí a thuairiscítear agus, a mhéid is féidir, intuarthacht na sonraí a áirithiú.

               (6)Chun an comhar a fheabhsú, i gcás ina bhfuil sé beartaithe ag údarás inniúil an Bhallstáit baile cigireacht ar an láthair a dhéanamh ar ghníomhaire nó brainse de chuid institiúid íocaíochta atá lonnaithe i gcríoch Ballstáit eile, ba cheart nós imeachta sonrach a leagan amach. Féadfaidh údarás inniúil an Bhallstáit óstaigh a bheith in ann iarraidh ar údarás inniúil an Bhallstáit baile cigireacht ar an láthair a dhéanamh ag ceannoifig institiúide íocaíochta atá lonnaithe sa Bhallstát baile freisin. Ba cheart d’údaráis inniúla na mBallstát baile agus na mBallstát óstach dul i mbun idirphlé leanúnach chun céimeanna éagsúla aon chigireachta ar an láthair a chomhordú.

               (7)I gcomhréir le hAirteagal 6(1)(a) de Threoir 2009/110/CE ó Pharlaimint na hEorpa agus ón gComhairle
                  3
               , sa bhreis ar ríomh-airgead a eisiúint tá institiúidí ríomh-airgid i dteideal dul i mbun seirbhísí íocaíochta a sholáthar. Thairis sin, i gcomhréir le hAirteagal 3(1) den Treoir sin, beidh feidhm mutatis mutandis maidir le hinstitiúidí ríomh-airgid ag na nósanna imeachta maidir le maoirseacht a dhéanamh ar institiúidí íocaíochta a fheidhmíonn an ceart bunaíochta agus an tsaoirse seirbhísí a sholáthar, lena n‑áirítear aon tuairisciú tréimhsiúil a cheanglaítear ar institiúidí íocaíochta. Na forálacha maidir le maoirseacht a dhéanamh ar institiúidí íocaíochta a fheidhmíonn an ceart bunaíochta agus an tsaoirse seirbhísí a sholáthar, suitear freisin le hAirteagal 3(4) de Threoir 2009/110/CE go bhfuil feidhm mutatis mutandis acu maidir le hinstitiúidí ríomh-airgid a dháileann ríomh-airgead i mBallstát eile trí bhíthin daoine nádúrtha nó dlíthiúla a ghníomhaíonn thar a gceann, cé is moite de phointí teagmhála lárnacha a cheapadh i gcomhréir le hAirteagal 29(4) de Threoir (AE) 2015/2366. Foráiltear le hAirteagal 3(5) de Threoir 2009/110/CE nach bhféadfaidh institiúidí ríomh-airgid ríomh-airgead a eisiúint trí ghníomhairí, cé go bhfuil cead acu seirbhísí íocaíochta a sholáthar trí ghníomhairí faoi réir na gcoinníollacha a leagtar síos in Airteagal 19 de Threoir (AE) 2015/2366. An comhar trasteorann idir údaráis inniúla i ndáil le hinstitiúidí ríomh-airgid a bhfuil brainsí, gníomhairí nó dáileoirí acu laistigh de chríoch Ballstáit óstaigh, ba cheart é a éascú maidir le hinneachar agus formáid na dtuarascálacha atá le cur isteach. Mar sin féin, níor cheart ach d’institiúidí ríomh-airgid a sholáthraíonn seirbhísí íocaíochta trí bhíthin brainsí nó gníomhairí ar bunaíochtaí sna Ballstáit óstacha iad faisnéis a chur isteach chun faireachán a dhéanamh ar chomhlíonadh fhorálacha an dlí náisiúnta lena dtrasuitear Teidil III agus IV de Threoir (AE) 2015/2366.

               (8)Tá an Rialachán seo bunaithe ar na dréachtchaighdeáin theicniúla rialála arna gcur faoi bhráid an Choimisiúin ag ÚBE.

               (9)Tá comhairliúcháin phoiblí oscailte déanta ag ÚBE maidir leis na dréachtchaighdeáin theicniúla rialála ar a bhfuil an Rialachán seo bunaithe, tá anailís déanta aige ar na costais agus ar na tairbhí a d’fhéadfadh a bheith ag baint leo agus d’iarr sé comhairle ar an nGrúpa Geallsealbhóirí Baincéireachta arna bhunú i gcomhréir le hAirteagal 37 de Rialachán (AE) Uimh. 1093/2010,

               TAR ÉIS AN RIALACHÁN SEO A GHLACADH:

               Airteagal 1

               Ábhar agus raon feidhme

               1.Leis an Rialachán seo leagtar síos an creat le haghaidh comhair agus malartú faisnéise idir údaráis inniúla an Bhallstáit baile agus an Bhallstáit óstaigh i gcomhréir le Teideal II de Threoir (AE) 2015/2366 agus, sa mhéid a dhéantar gnó na seirbhísí íocaíochta faoin gceart bunaíochta, chun faireachán a dhéanamh ar chomhlíonadh fhorálacha an dlí náisiúnta lena dtrasuitear Teidil III agus IV den Treoir sin.

               2.Leagtar síos leis an Rialachán seo freisin modhanna agus mionsonraí aon tuairiscithe thréimhsiúil a éilíonn údaráis inniúla na mBallstát óstach ar institiúidí íocaíochta a bhfuil gníomhairí nó brainsí acu laistigh dá gcríoch maidir leis na gníomhaíochtaí gnó íocaíochta a dhéantar ina gcríoch, lena n‑áirítear minicíocht an tuairiscithe sin, i gcomhréir leis an gcéad fhomhír d’Airteagal 29(2) de Threoir (AE) 2015/2366.

               3.Beidh feidhm mutatis mutandis ag an Rialachán seo freisin maidir leis an gcreat le haghaidh comhair, agus le haghaidh malartú faisnéise, idir údaráis inniúla an Bhallstáit baile agus an Bhallstáit óstaigh maidir le feidhmiú an chirt bunaíochta nó na saoirse chun seirbhísí a sholáthar ag institiúidí ríomh-airgid i gcomhréir le hAirteagal 111 de Threoir (AE) 2015/2366, lena n‑áirítear modhanna agus mionsonraí aon tuairiscithe thréimhsiúil a éilíonn údaráis inniúla na mBallstát óstach ar institiúidí ríomh-airgid a bhfuil gníomhairí, brainsí nó dáileoirí acu laistigh dá gcríoch maidir leis na gníomhaíochtaí gnó íocaíochta a dhéantar ina gcríoch, lena n‑áirítear minicíocht an tuairiscithe sin, i gcomhréir leis an gcéad fhomhír d’Airteagal 29(2) de Threoir (AE) 2015/2366.

               Airteagal 2

               Pointí teagmhála aonair

               1.Ainmneoidh na húdaráis inniúla pointe teagmhála aonair chun iarrataí ar chomhar agus ar mhalartú faisnéise a fháil agus a tharchur i gcomhréir le hAirteagal 4. Is bosca ríomhphoist feidhmiúil tiomnaithe a bheidh sa phointe teagmhála aonair.

               2.Cuirfidh gach údarás inniúil faisnéis faoi na pointí teagmhála aonair dá dtagraítear i mír 1 ar fáil do na húdaráis inniúla eile agus don Údarás Baincéireachta Eorpach (ÚBE).

               3.Ar bhonn na faisnéise a fuair na húdaráis inniúla, coinneoidh ÚBE liosta de na pointí teagmhála aonair dá dtagraítear i mír 1 agus cuirfidh sé an liosta sin ar fáil do na húdaráis inniúla.

               4.Cuirfidh na húdaráis inniúla tuairiscí cothrom le dáta ar an bhfaisnéis faoi phointí teagmhála aonair dá dtagraítear i mír 1 in iúl do ÚBE agus is iad amháin a bheidh freagrach as bailíocht na faisnéise a chuirfear ar fáil do ÚBE.

               Airteagal 3

               Ceanglais ghinearálta

               1.Na hiarrataí ar fhaisnéis agus na freagairtí a mhalartófar idir na húdaráis inniúla i gcomhréir leis an Rialachán seo, déanfar iad a chur isteach i scríbhinn i dteanga is gnách a úsáid i réimse an airgeadais, nó in aon teanga de chuid an Aontais lena nglacann údaráis inniúla na mBallstát baile agus na mBallstát óstach.

               Déanfar na hiarrataí agus na freagairtí sin a tharchur go leictreonach ar bhealach slán, i gcás ina nglacfaidh údaráis inniúla na mBallstát baile agus na mBallstát óstach leis na modhanna sin.

               2.I gcás ina bhfuil cúiseanna oibiachtúla ag an údarás iarrthach lena dtugtar údar maith le práinn na hiarrata, féadfaidh an t‑údarás iarrthach an iarraidh a dhéanamh ar mhodhanna eile seachas na modhanna dá dtagraítear i mír 1, lena n‑áirítear í a dhéanamh ó bhéal. Aon iarraidh ar chomhar nó ar mhalartú faisnéise a dhéanfar ó bhéal, déanfar í a dheimhniú i scríbhinn ina dhiaidh sin i gcomhréir le mír 1, mura gcomhaontóidh na húdaráis inniúla lena mbaineann a mhalairt.

               3.Cuirfidh gach údarás inniúil na teangacha lena nglactar i gcomhréir le mír 1 in iúl do ÚBE. Cuimseoidh ÚBE an fhaisnéis sin, i gcás gach údaráis inniúil, ar an liosta de na pointí teagmhála aonair dá dtagraítear in Airteagal 2(2).

               Airteagal 4

               Iarrataí ar chomhar nó ar mhalartú faisnéise a thíolacadh

               Déanfar iarrataí ar chomhar nó ar mhalartú faisnéise le húdarás inniúil i mBallstát eile a chur faoi bhráid phointe teagmhála aonair an údaráis iarrtha tríd an bhfoirm in Iarscríbhinn I a líonadh isteach. Féadfaidh an t‑údarás iarrthach aon doiciméad nó ábhar eile a mheastar a bheith riachtanach chun tacú leis an iarraidh a chur i gceangal leis an iarraidh.

               Airteagal 5

               Freagra ar iarraidh ar chomhar nó ar mhalartú faisnéise

               1.Tráth nach déanaí ná fiche lá oibre tar éis iarraidh ar chomhar nó ar mhalartú faisnéise a fháil, cuirfidh an t‑údarás iarrtha an fhaisnéis seo a leanas ar fáil:

               (a)an fhaisnéis ábhartha uile arna sonrú ag an údarás iarrthach;

               (b)an fhaisnéis riachtanach uile, ar a thionscnamh féin.

               Cuirfear an fhaisnéis ar fáil agus úsáid á baint as an bhfoirm a leagtar amach in Iarscríbhinn II. Cuirfear í faoi bhráid phointe teagmhála aonair an údaráis iarrthaigh.

               2.Cuirfidh an t‑údarás iarrtha an t‑údarás iarrthach ar an eolas faoi aon soiléiriú lena bhfuil gá aige i ndáil leis an iarraidh a fhaightear.

               3.I gcás nach mbeidh an t‑údarás iarrtha in ann cloí leis an teorainn ama a leagtar amach i mír 1, ar bhonn chastacht na hiarrata nó mhéid na faisnéise a iarradh, cuirfidh sé an t‑údarás iarrthach ar an eolas láithreach faoi na cúiseanna inchosanta le haon mhoill den sórt sin agus cuirfidh sé dáta measta freagartha ar fáil.

               4.I gcás nach mbeidh an t‑údarás iarrtha in ann an fhaisnéis uile atá de dhíth a chur ar fáil laistigh den teorainn ama a leagtar amach i mír 1, cás dá dtagraítear i mír 3, soláthróidh sé an fhaisnéis atá ar fáil dó laistigh den teorainn ama a leagtar amach sa mhír sin. Chun na críche sin, bainfidh sé úsáid as an bhfoirm in Iarscríbhinn II.

               5.Cuirfidh an t‑údarás iarrtha an fhaisnéis atá in easnamh ar fáil a luaithe a bheidh sí ar fáil. Féadfaidh an t‑údarás iarrtha an fhaisnéis sin a chur ar fáil ar aon bhealach, lena n‑áirítear í a chur ar fáil ó bhéal, lena n‑áirithítear go bhféadfar aon bheart is gá a dhéanamh go caoithiúil.

               6.I gcás ina ndearnadh an nós imeachta chun easaontas idir na húdaráis inniúla i mBallstáit éagsúla a réiteach a thionscnamh i gcomhréir le hAirteagal 27 de Threoir (AE) 2015/2366 maidir le hiarraidh ar chomhar nó ar mhalartú faisnéise, ní bheidh feidhm ag míreanna 1 go 4 den Airteagal seo go dtí go ndéanfar an nós imeachta faoi Airteagal 19 de Rialachán (AE) Uimh. 1093/2010 a chur i gcrích.

               Airteagal 6

               Fógra gur beartaíodh cigireacht ar an láthair a dhéanamh sa Bhallstát óstach

               I gcás ina bhfuil sé beartaithe ag údarás inniúil an Bhallstáit baile cigireacht ar an láthair a dhéanamh ar ghníomhaire nó brainse de chuid institiúid íocaíochta atá lonnaithe i gcríoch Ballstáit eile, tabharfaidh sé fógra d’údarás inniúil an Bhallstáit óstaigh trí bhíthin an fhoirm in Iarscríbhinn III a líonadh isteach.

               Airteagal 7

               Nós imeachta maidir le hiarraidh ar chigireacht ar an láthair a dhéanamh

               1.I gcás ina bhfuil sé beartaithe ag údarás inniúil an Bhallstáit baile an cúram a tharmligean chuig údarás inniúil an Bhallstáit óstaigh cigireacht ar an láthair a dhéanamh ar ghníomhaire nó brainse de chuid institiúid íocaíochta atá lonnaithe ina chríoch, seolfaidh sé iarraidh chuig údarás inniúil an Bhallstáit óstaigh ina dtabharfar na cúiseanna leis an iarraidh. Féadfaidh údarás inniúil an Bhallstáit baile iarraidh a dhéanamh an chigireacht a dhéanamh go comhpháirteach le húdarás inniúil an Bhallstáit óstaigh.

               2.I gcás nach mbeidh údarás inniúil an Bhallstáit óstaigh in ann an iarraidh a chomhlíonadh, ar bhonn chastacht na hiarrata, cuirfidh sé údarás inniúil an Bhallstáit baile ar an eolas láithreach, agus luafaidh sé na cúiseanna inchosanta a chuireann cosc air an iarraidh a chomhlíonadh.

               3.Rachaidh údaráis inniúla na mBallstát baile agus na mBallstát óstach i mbun idirphlé leanúnach chun céimeanna éagsúla na cigireachta ar an láthair a chomhordú agus tiocfaidh siad ar chomhaontú roimh ré maidir leis na nithe seo a leanas:

               (a)ábhar agus raon feidhme na cigireachta;

               (b)clár maoirseachta ina leagtar amach na réimsí éagsúla a mbeidh an chigireacht dírithe orthu;

               (c)leithdháileadh acmhainní agus foirne;

               (d)amlínte maidir leis an gcigireacht a thabhairt chun críche;

               (e)freagracht as aon ghníomhaíocht forfheidhmithe agus as faireachán a dhéanamh ar chur chun feidhme aon phlean maolaithe riosca a mheastar a bheith riachtanach mar thoradh ar an gcigireacht.

               4.Cuirfidh údarás inniúil an Bhallstáit baile an iarraidh isteach i gcomhréir le hAirteagal 4 agus freagróidh an t‑údarás iarrtha i gcomhréir le hAirteagal 5.

               5.Chun maoirseacht chomhsheasmhach agus éifeachtúil a áirithiú ar institiúidí íocaíochta a fheidhmíonn soláthar trasteorann seirbhísí íocaíochta, féadfaidh údarás inniúil an Bhallstáit óstaigh a iarraidh ar údarás inniúil an Bhallstáit baile cigireacht ar an láthair a dhéanamh ag ceannoifig institiúide íocaíochta atá lonnaithe sa Bhallstát baile agus a sholáthraíonn seirbhísí íocaíochta sa Bhallstát óstach, agus na cúiseanna leis an iarraidh á lua aige.

               6.Cuirfidh údarás inniúil an Bhallstáit óstaigh na hiarrataí isteach faoi mhír 5 i gcomhréir le hAirteagal 4.

               7.I gcás ina ndearnadh an nós imeachta chun easaontas idir na húdaráis inniúla i mBallstáit éagsúla a réiteach a thionscnamh i gcomhréir le hAirteagal 27 de Threoir (AE) 2015/2366 maidir le hiarraidh cigireacht ar an láthair a dhéanamh, ní bheidh feidhm ag míreanna 1 go 4 den Airteagal seo go dtí go ndéanfar an nós imeachta faoi Airteagal 19 de Rialachán (AE) Uimh. 1093/2010 a chur i gcrích.

               Airteagal 8

               Fógra má bhíonn sárú nó sárú amhrasta ann

               1.Tabharfaidh údaráis inniúla na mBallstát baile agus na mBallstát óstach fógra dá chéile láithreach i gcomhréir le hAirteagal 4, ar fháil amach dóibh faoi aon sárú nó sárú amhrasta a rinne gníomhaire nó brainse institiúide íocaíochta, nó faoi sháruithe den sórt sin a tharlaíonn agus an tsaoirse chun seirbhísí a sholáthar á feidhmiú acu.

               2.Déanfaidh an t‑údarás inniúil a thugann fógra an fhaisnéis fhíor-riachtanach ar fad faoi na sáruithe nó na sáruithe amhrasta dá dtagraítear i mír 1 a sholáthar don údarás inniúil ar tugadh fógra dó, agus áireofar an méid seo a leanas ar an bhfaisnéis sin:

               (a)an cineál sáraithe;

               (b)aon ghníomhaíocht arna déanamh ag an údarás inniúil amhail bearta réamhchúraim arna n‑eisiúint in aghaidh na hinstitiúide íocaíochta, smachtbhannaí nó aistarraingtí údaraithe.

               Aon fhaisnéis eile a mheasann an t‑údarás inniúil a thugann fógra a bheith ábhartha don údarás inniúil ar tugadh fógra dó, féadfaidh sé í a sholáthar don údarás inniúil ar tugadh fógra dó.

               3.Aon fhaisnéis eile a mheasann an t‑údarás inniúil ar tugadh fógra dó a bheith ábhartha chun cinneadh a dhéanamh faoin ngníomhú iomchuí, féadfaidh sé í a iarraidh ar an údarás inniúil a thugann fógra.

               4.Tabharfaidh na húdaráis inniúla fógra dá chéile maidir leis sin tríd an bhfoirm atá in Iarscríbhinn IV a chomhlánú. Féadfaidh an t‑údarás a thugann fógra aon doiciméad nó aon ábhar tacaíochta eile a mheastar a bheith ábhartha a chur i gceangal leis an gcumarsáid.

               5.Má chreideann an t‑údarás inniúil a thugann fógra gur cheart an fhaisnéis a sheoladh go práinneach, féadfaidh sé an t‑údarás inniúil eile a chur ar an eolas ó bhéal ar dtús, ar choinníoll go ndéanfar an fhaisnéis a tharchur i scríbhinn go leictreonach ina dhiaidh sin, mura gcomhaontaíonn na húdaráis inniúla a mhalairt.

               Airteagal 9

               Tuairisciú chun críche faisnéise nó staidrimh agus chun faireachán a dhéanamh ar chomhlíonadh fhorálacha an dlí náisiúnta lena dtrasuitear Teidil III agus IV de Threoir (AE) 2015/2366

               1.I gcás ina gceanglóidh údaráis inniúla na mBallstát óstach ar institiúidí íocaíochta a bhfuil a n‑oifig chláraithe nó a gceannoifig i mBallstát eile agus a bhfuil brainsí nó gníomhairí acu sa Bhallstát óstach chun tuarascáil a thabhairt dóibh go tréimhsiúil maidir lena ngníomhaíochtaí, léireoidh na húdaráis inniúla sin do na hinstitiúidí íocaíochta an modh leictreonach trínar féidir leo tuarascálacha a chur isteach agus na teangacha inar féidir an tuarascáil a chur isteach.

               2.Cuirfidh údaráis inniúla an Bhallstáit óstaigh ÚBE ar an eolas faoina gcinneadh ceangal a chur ar institiúidí íocaíochta a bhfuil brainsí nó gníomhairí acu laistigh dá gcríocha tuairisciú dóibh go tréimhsiúil.

               Airteagal 10

               Faisnéis agus sonraí atá le tuairisciú chun críoch faisnéise nó staidrimh

               1.I gcás inar gá an tuairisciú tréimhsiúil dá dtagraítear in Airteagal 9 chun críoch faisnéise nó staidrimh, áireofar sna tuarascálacha an fhaisnéis seo a leanas:

               (a)ainm, seoladh agus, i gcás inarb infheidhme, uimhir údaraithe agus uimhir aitheantais uathúil na hinstitiúide íocaíochta sa Bhallstát baile i gcomhréir leis an bhfoirm in Iarscríbhinn V;

               (b)céannacht agus sonraí teagmhála an duine atá freagrach as an tuairisc a chur isteach;

               (c)cineál na seirbhísí íocaíochta agus na seirbhísí ríomh-airgid a sholáthraítear, i gcás inarb infheidhme;

               (d)líon na n‑áiteanna gnó a mheastar a bheith ina mbrainse aonair mar a shainmhínítear in Airteagal 4(39) de Threoir (AE) 2015/2366, a seoladh agus líon na bhfostaithe;

               (e)líon na ngníomhairí a chláraítear laistigh den tréimhse tuairiscithe agus líon iomlán na ngníomhairí, arna miondealú i líon faoin tsaoirse seirbhísí a sholáthar agus líon faoin gceart bunaíochta;

               (f)más infheidhme, líon na ndáileoirí ríomh-airgid a chláraítear laistigh den tréimhse tuairiscithe agus líon iomlán na ndáileoirí, arna miondealú i líon faoin tsaoirse seirbhísí a sholáthar agus líon faoin gceart bunaíochta;

               (g)ainmneacha agus seoltaí na ndeich ngníomhaire is mó, agus na ndeich ndáileoir is mó, más infheidhme, sa Bhallstát óstach de réir líon na n‑idirbheart;

               (h)méid iomlán na n‑idirbheart arna ndéanamh ag an institiúid íocaíochta laistigh den tréimhse tuairiscithe, arna miondealú de réir chineál na seirbhíse íocaíochta, de réir an tslabhra dáilte (brainse, ar líne, fón póca, uathmheaisín bainc, teileafóin, etc.) agus de réir an ghníomhaire/bhrainse (ní mór líon na n‑idirbheart a thagann isteach sa Bhallstát óstach agus amach as a shonrú freisin);

               (i)luach iomlán na n‑idirbheart arna ndéanamh ag an institiúid íocaíochta laistigh den tréimhse tuairiscithe, arna miondealú mar seo a leanas:

               (i) cineálacha seirbhíse íocaíochta,

               (ii) slabhra dáilte

               (iii) gníomhaire nó brainse

               (iv) idirbhearta a thagann isteach sa Bhallstát óstach agus amach as;

               (j)i gcás institiúidí ríomh-airgid, luach an ríomh-airgid a dháiltear agus a fhuasclaítear sa Bhallstát óstach;

               (k)líon na gcuntas íocaíochta, lena n‑áirítear cuntais ina ndéantar ríomh-airgead a stóráil, a osclaítear nó a bhfuil rochtain orthu sa Bhallstát óstach laistigh den tréimhse tuairiscithe, agus líon iomlán na gcuntas íocaíochta a oibrítear nó a choinnítear ar bun sa Bhallstát óstach;

               (l)líon na n‑ionstraimí íocaíochta cártabhunaithe arna n‑eisiúint sa Bhallstát óstach laistigh den tréimhse tuairiscithe, arna miondealú de réir an chineáil ionstraime íocaíochta cártabhunaithe agus ina luaitear líon gan íoc na n‑ionstraimí íocaíochta cártabhunaithe arna n‑eisiúint sa Bhallstát óstach;

               (m)líon na n‑uathmheaisíní bainc arna n‑oibriú/arna mbainistiú ag an institiúid íocaíochta sa Bhallstát óstach, más infheidhme, agus na haistarraingtí airgid ó chuntais íocaíochta agus an t‑airgead a chuirtear i gcuntais íocaíochta trí na huathmheaisíní bainc sin arna n‑oibriú/arna mbainistiú ag an institiúid íocaíochta sa Bhallstát óstach;

               (n)líon na gcustaiméirí (creatchonarthaí) agus na n‑úsáideoirí seirbhísí íocaíochta (idirbhearta íocaíochta aonair) sa Bhallstát óstach arna gclárú laistigh den tréimhse tuairiscithe agus an líon iomlán ag deireadh na tréimhse;

               (o)líon comhiomlánaithe na ngearán a bhaineann leis na cearta agus na hoibleagáidí faoi Theidil III agus IV de Threoir (AE) 2015/2366 agus na ngearán ó chustaiméirí a bhaineann le slándáil ar gearáin iad a fhaightear ó úsáideoirí seirbhísí íocaíochta sa Bhallstát óstach laistigh den tréimhse tuairiscithe;

               (p)méid na n‑idirbheart íocaíochta calaoiseach agus luach na n‑oll-idirbheart íocaíochta calaoiseach arna dtabhú sa Bhallstát óstach laistigh den tréimhse tuairiscithe; agus

               (q)líon na dtuarascálacha ar idirbhearta amhrasacha arna seoladh chuig an aonad um fhaisnéis airgeadais sa Bhallstát óstach.

               2.Tuairisceoidh institiúidí íocaíochta luachanna in airgeadra an Bhallstáit óstaigh agus, i gcás inar gá chun airgeadraí a chomhshó, cuirfidh siad meánráta malairte tagartha an Bhainc Ceannais Eorpaigh i bhfeidhm ar feadh na tréimhse tuairiscithe is infheidhme.

               3.Tuairisceoidh institiúidí íocaíochta an fhaisnéis sin d’údarás inniúil an Bhallstáit óstaigh agus na teimpléid in Iarscríbhinn V á n‑úsáid acu. Déanfaidh institiúidí íocaíochta an fhaisnéis sin a thuairisciú gach bliain, le haghaidh na bliana féilire, laistigh de dhá mhí tar éis dheireadh gach bliana féilire.

               Airteagal 11

               Faisnéis agus sonraí breise le tuairisciú chun faireachán a dhéanamh ar chomhlíonadh fhorálacha an dlí náisiúnta lena dtrasuitear Teidil III agus IV de Threoir (AE) 2015/2366

               1.I gcás ina dteastaíonn tuairisciú tréimhsiúil ó údarás inniúil an Bhallstáit óstaigh chun faireachán a dhéanamh ar chomhlíonadh fhorálacha an dlí náisiúnta lena dtrasuitear Teidil III agus IV de Threoir (AE) 2015/2366, déanfaidh gach institiúid íocaíochta a sholáthraíonn seirbhísí íocaíochta ina chríocha trí bhrainsí nó gníomhairí faoin gceart bunaíochta an fhaisnéis go léir dá dtagraítear in Airteagal 10 agus an fhaisnéis seo a leanas a chuimsiú ina dtuarascálacha:

               (a)ainm agus sonraí teagmhála an duine nó na ndaoine atá freagrach as gníomhaíocht na hinstitiúide íocaíochta agus ainm agus sonraí teagmhála an oifigigh comhlíontachta, murab ionann iad, sa Bhallstát óstach, i gcás inarb infheidhme;

               (b)ainm agus sonraí teagmhála an lárphointe teagmhála i gcomhréir le hAirteagal 29(4) de Threoir (AE) 2015/2366, i gcás inarb infheidhme;

               (c)líon na ngearán a fuarthas ó úsáideoirí seirbhísí íocaíochta sa Bhallstát óstach maidir leis na cearta agus na hoibleagáidí faoi Theidil III agus IV de Threoir (AE) 2015/2366 agus gearáin a bhaineann le slándáil ó chustaiméirí laistigh den tréimhse tuairiscithe, arna miondealú de réir líon na ngearán a socraíodh agus líon na ngearán nár socraíodh, agus de réir líon na ngearán a freagraíodh agus líon na ngearán nár freagraíodh, in aghaidh an ghníomhaire nó an bhrainse;

               (d)tuairisc ghairid ar an nós imeachta atá i bhfeidhm chun gearáin ó chustaiméirí a láimhseáil agus chun bearta leantacha a dhéanamh ina leith;

               (e)leasuithe ar chreatchonarthaí laistigh den tréimhse tuairiscithe;

               (f)líon na mórtheagmhas oibríochtúil agus slándála a raibh tionchar acu ar úsáideoirí seirbhísí íocaíochta sa Bhallstát óstach laistigh den tréimhse tuairiscithe;

               (g)líon comhiomlánaithe na n‑iarrataí ar aisíocaíochtaí arna bhfáil ó úsáideoirí seirbhísí íocaíochta laistigh den tréimhse tuairiscithe le haghaidh idirbhearta íocaíochta a rinneadh go neamhúdaraithe nó go mícheart agus, i gcás inarb iomchuí, líon comhiomlánaithe na n‑iarrataí ar aisíocaíochtaí a fuarthas ó úsáideoirí seirbhísí íocaíochta agus ó sholáthraithe seirbhísí íocaíochta is riarthóir cuntas (ASPSPanna) laistigh den tréimhse tuairiscithe i leith caillteanais a eascraíonn as ceann amháin nó níos mó de na dliteanais dá dtagraítear in Airteagal 5, (2) agus (3), de Threoir (AE) 2015/2366, arna miondealú de réir líon na n‑idirbheart a aisíocadh leis an gcuntas íocaíochta agus an líon nár aisíocadh;

               (h)luach iomlán na n‑aisíocaíochtaí a dhéantar le húsáideoirí seirbhísí íocaíochta laistigh den tréimhse tuairiscithe, arna miondealú de réir idirbhearta íocaíochta a rinneadh go neamhúdaraithe agus go mícheart, agus, i gcás inarb iomchuí, luach iomlán na n‑aisíocaíochtaí a dhéantar le húsáideoirí seirbhísí íocaíochta agus ASPSPanna le haghaidh caillteanais a eascraíonn as na dliteanais dá dtagraítear in Airteagal 5, (2) agus (3), de Threoir (AE) 2015/2366, arna miondealú de réir idirbhearta íocaíochta a rinneadh go neamhúdaraithe agus go mícheart, rochtain neamhúdaraithe agus chalaoiseach ar fhaisnéis faoi chuntais íocaíochta agus úsáid neamhúdaraithe agus chalaoiseach a baineadh as faisnéis den sórt sin;

               (i)tuairisc ghairid ar shamhail ghnó na hinstitiúide íocaíochta, ina ndíreofar ar an gcaoi a soláthraítear seirbhísí íocaíochta sa Bhallstát óstach.

               2.Tabharfaidh institiúidí íocaíochta tuarascáil ar luachanna in airgeadra an Bhallstáit óstaigh agus, i gcás inar gá chun airgeadraí a chomhshó, cuirfidh siad meánráta malairte tagartha an Bhainc Ceannais Eorpaigh i bhfeidhm ar feadh na tréimhse tuairiscithe is infheidhme.

               3.Tuairisceoidh institiúidí íocaíochta an fhaisnéis atá liostaithe i mír 1 d’údarás inniúil an Bhallstáit óstaigh san fhoirm a leagtar síos in Iarscríbhinn VI. Tuairisceoidh institiúidí íocaíochta an fhaisnéis go bliantúil, le haghaidh na bliana féilire, laistigh de 2 mhí ó dheireadh gach bliana féilire.

               Airteagal 12

               Teacht i bhfeidhm

               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil, 18.6.2021

                     Thar ceann an Choimisiúin

                     An tUachtarán
                     Ursula VON DER LEYEN

                     (1)

                        IO L 337, 23.12.2015, lch. 35.

                     (2)

                        Rialachán (AE) Uimh. 1093/2010 ó Pharlaimint na hEorpa agus ón gComhairle an 24 Samhain 2010 lena mbunaítear Údarás Maoirseachta Eorpach (an tÚdarás Baincéireachta Eorpach), lena leasaítear Cinneadh Uimh. 716/2009/CE agus lena n‑aisghairtear Cinneadh 2009/78/CE ón gCoimisiún (IO L 331, 15.12.2010, lch. 12).

                     (3)

                        Treoir 2009/110/CE ó Pharlaimint na hEorpa agus ón gComhairle an 16 Meán Fómhair 2009 maidir le dul i mbun gnó foras airgid leictreonaigh, gnó den sórt sin a shaothrú nó maoirsiú stuamachta a dhéanamh air, lena leasaítear Treoracha 2005/60/CE agus 2006/48/CE agus lena n‑aisghairtear Treoir 2000/46/CE (IO L 267, 10.10.2009, lch. 7).

    ---documentbreak---

               IARSCRÍBHINN I

               Iarraidh ar chomhar nó ar mhalartú faisnéise

                        Uimhir thagartha:

                        Ó:

                        Dáta:

                        GO:

                        Ballstát:

                        Ballstát:

                        Údarás inniúil:

                        Údarás inniúil:

                        Seoladh:

                        Seoladh:

                        Ainm:

                        Ainm:

                        Teileafón:

                        Teileafón:

                        Ríomhphost:

                        Ríomhphost:

               A [ainm], a chara,

               Faoi Airteagal 29 de Threoir (AE) 2015/2366 maidir le seirbhísí íocaíochta sa mhargadh inmheánach, tá d’ionchur á lorg againn maidir leis an ábhar/na hábhair a shonraítear thíos.

               Bheinn buíoch díot as freagra a fháil ar an iarraidh seo faoin [líon isteach dáta táscach an fhreagra] nó, murar féidir é sin a dhéanamh, as dáta measta d’fhreagra a chur in iúl.

               An cineál iarrata

               Cuir tic leis an mbosca (nó na boscaí) cuí, le do thoil:

               Faisnéis a sholáthar

               Cigireacht ar an láthair

               Cigireacht a tharmligean

               Eile – tabhair sonraí thíos le do thoil

               Soláthair na príomhchúiseanna leis an iarraidh, le do thoil:

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               Soláthair miontuairisc ar an bhfaisnéis atá á lorg, le do thoil:

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               Tabhair aon fhaisnéis bhreise a d’fhéadfadh a bheith ina díol spéise agus a d’fhéadfadh cuidiú leis an údarás lena mbaineann freagra tapa a thabhairt, le do thoil:

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               Má tá práinn leis an iarraidh, mínigh an fáth go bhfuil sé práinneach agus cén fáth go bhfuil an sprioc-am gearr, le do thoil:

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               Cuir isteach, le do thoil, aon bharúil bhreise maidir le rúndacht sonraí agus maidir leis an gcaoi a bhfuil tú ag súil le húsáid a bhaint as an bhfaisnéis atá tugtha agat:

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               Mise le meas,

               [síniú]

               IARSCRÍBHINN II

               Freagra ar iarraidh ar chomhar nó ar mhalartú faisnéise

                        Uimhir thagartha:

                        Ó:

                        Dáta:

                        GO:

                        Ballstát:

                        Ballstát:

                        Údarás inniúil:

                        Údarás inniúil:

                        Seoladh:

                        Seoladh:

                        Ainm:

                        Ainm:

                        Teileafón:

                        Teileafón:

                        Ríomhphost:

                        Ríomhphost:

               A [ainm], a chara,

               Seo thíos an fhaisnéis a tiomsaíodh mar fhreagra ar d’iarraidh [Uimhir thagartha]

               [ Tabhair, le do thoil, an fhaisnéis go léir atá ag teastáil chun an iarraidh a chomhlíonadh agus chun cuidiú leis an bpróiseas comhair nó le malartú faisnéise ]

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               [ Mura raibh tú in ann an fhaisnéis ar fad a iarradh a chur ar fáil agus/nó mura bhfuil tú in ann an sprioc-am le freagra a thabhairt a chomhlíonadh, mínigh na cúiseanna agus tabhair meastachán ar an dáta faoinar féidir leat freagra a thabhairt, le do thoil ]

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               [ Tabhair, le do thoil, ar bhonn na hiarrachta is fearr, aon fhaisnéis fhíor-riachtanach eile chun cuidiú a thuilleadh leis an bpróiseas malartaithe faisnéise maidir le comhar chun críocha na hiarrata ]

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               [ Cuir isteach, le do thoil, aon bharúil bhreise maidir le rúndacht sonraí agus maidir leis an gcaoi a bhfuil tú ag súil le húsáid a bhaint as an bhfaisnéis atá tugtha agat ]

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               Mise le meas,

                [síniú]

               IARSCRÍBHINN III

               Fógra gur beartaíodh cigireacht ar an láthair a dhéanamh sa Bhallstát óstach

                        Uimhir thagartha:

                        Ó:

                        Dáta:

                        GO:

                        Ballstát:

                        Ballstát:

                        Údarás inniúil:

                        Údarás inniúil:

                        Seoladh:

                        Seoladh:

                        Ainm:

                        Ainm:

                        Teileafón:

                        Teileafón:

                        Ríomhphost:

                        Ríomhphost:

               A [ainm], a chara,

               Faoi Airteagal 29 de Threoir (AE) 2015/2366 maidir le seirbhísí íocaíochta sa mhargadh inmheánach, tá sé beartaithe agam cigireacht ar an láthair a dhéanamh i do thír, mar a shonraítear thíos.

               Faisnéis faoin institiúid íocaíochta a ndéanfar cigireacht uirthi:

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               Faisnéis faoi raon feidhme na cigireachta ar an láthair agus faoin bplean don chigireacht sin, más féidir:

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               Dátaí atá beartaithe le haghaidh na cigireachta ar an láthair:

               ……………………………………………………………………………………………………………

               ……………………………………………………………………………………………………………

               Mise le meas,

                [síniú]

               IARSCRÍBHINN IV

               Fógra faoi shárú nó faoi shárú amhrasta

                        Uimhir thagartha:

                        Ó:

                        Dáta:

                        GO:

                        Ballstát:

                        Ballstát:

                        Údarás inniúil:

                        Údarás inniúil:

                        Seoladh:

                        Seoladh:

                        Ainm:

                        Ainm:

                        Teileafón:

                        Teileafón:

                        Ríomhphost:

                        Ríomhphost:

               A [ainm], a chara,

               Faoi Airteagal 29 de Threoir (AE) 2015/2366 maidir le seirbhísí íocaíochta sa mhargadh inmheánach, faigh faisnéis thíos, le do thoil, faoi [shárú/shárú amhrasta].

               [ Tabhair an fhaisnéis fhíor-riachtanach ar fad faoin sárú/sárú amhrasta le do thoil, lenar gá an cineál sáraithe agus aon ghníomh a rinne d’údarás inniúil a chuimsiú, lena n‑áirítear aon bheart réamhchúraim nó aon phionós ]

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               [ Tabhair aon fhaisnéis eile maidir leis an sárú/sárú amhrasta a d’fhéadfadh a bheith ina díol spéise agus ina tairbhe don údarás inniúil ar tugadh fógra dó ]

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               [ Cuir isteach, le do thoil, aon bharúil bhreise maidir le rúndacht na faisnéise a tugadh agus leis an gcaoi a bhféadfaí úsáid a bhaint aisti ]

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               ……………………………………………………………………………………………………………

               Mise le meas,

                [síniú]

               IARSCRÍBHINN V

               Foirm atá le húsáid chun sonraí a thuairisciú chun críoch faisnéise agus staidrimh

               Institiúidí íocaíochta a bhfuil a gceanncheathrú i mBallstát agus a sholáthraíonn seirbhísí íocaíochta i mBallstát eile trí ghníomhairí nó brainsí nó institiúidí ríomh-airgid a sholáthraíonn seirbhísí trí ghníomhairí, brainsí nó dáileoirí, ní mór dóibh na sonraí seo a leanas a sholáthar nuair a cheanglaíonn an t‑údarás inniúil óstach é sin orthu chun a chur ar a chumas don údarás óstach faisnéis rialta a fháil maidir leis na gníomhaíochtaí a dhéantar ina thír féin.

                        Tábla 1. Faisnéis ghinearálta faoin institiúid íocaíochta/institiúid ríomh-airgid

                        1)

                        Ainm na hinstitiúide íocaíochta/na hinstitiúide ríomh-airgid

                        2)

                        Cineál institiúide

                         Institiúid íocaíochta

                         Institiúid ríomh-airgid

                        3)

                        Seoladh cheannoifig na hinstitiúide íocaíochta/na hinstitiúide ríomh-airgid

                        4)

                        Uimhir aitheantais uathúil na hinstitiúide íocaíochta/na hinstitiúide ríomh-airgid i bhformáid an Bhallstáit baile (i gcás inarb infheidhme)

                        5)

                        Aitheantóir eintitis dhlítheanaigh na hinstitiúide íocaíochta/na hinstitiúide ríomh-airgid (más ann dó)

                        6)

                        Uimhir údaraithe Bhallstát baile na hinstitiúide íocaíochta/na hinstitiúide ríomh-airgid (i gcás inarb infheidhme)

                        6)

                        Teagmhálaí laistigh den institiúid íocaíochta/institiúid ríomh-airgid (tabhair sonraí teagmhála an duine teagmhála a ceapadh sa Bhallstát óstach, le do thoil, má tá siad ar fáil)

                        Ainm:

                        Ról:

                        Ríomhphost:

                        Teileafón:

                        7)

                        Seirbhísí íocaíochta atá le soláthar

                         Seirbhísí lenar féidir airgead a chur i gcuntas íocaíochta chomh maith leis na hoibríochtaí go léir atá ag teastáil chun cuntas íocaíochta a fheidhmiú

                         Seirbhísí lenar féidir aistarraingtí airgid a dhéanamh ó chuntas íocaíochta chomh maith leis na hoibríochtaí go léir atá ag teastáil chun cuntas íocaíochta a fheidhmiú

                        Idirbhearta íocaíochta a fhorghníomhú, lena n‑áirítear aistrithe cistí ar chuntas íocaíochta le soláthraí seirbhísí íocaíochta an úsáideora nó le soláthraí eile seirbhísí íocaíochta:

                        Dochair dhíreacha a fhorghníomhú, lena n‑áirítear dochair dhíreacha aonuaire

                        Idirbhearta íocaíochta a fhorghníomhú trí chárta íocaíochta nó trí ghléas dá shamhail

                        Aistrithe creidmheasa a fhorghníomhú, lena n‑áirítear buanorduithe

                        Idirbhearta íocaíochta a fhorghníomhú i gcás ina gcumhdaítear na cistí le líne chreidmheasa le haghaidh úsáideoir seirbhísí íocaíochta:

                        Dochair dhíreacha a fhorghníomhú, lena n‑áirítear dochair dhíreacha aonuaire

                        Idirbhearta íocaíochta a fhorghníomhú trí chárta íocaíochta nó trí ghléas dá shamhail

                        Aistrithe creidmheasa a fhorghníomhú, lena n‑áirítear buanorduithe

                        An bhfuil deonú creidmheasa san áireamh i gcomhréir le hAirteagal 18(4) de Threoir (AE) 2015/2366? □ Tá □ Níl

                         Ionstraimí íocaíochta a eisiúint

                         Idirbhearta íocaíochta a fháil

                        An bhfuil deonú creidmheasa san áireamh i gcomhréir le hAirteagal 18(4) de Threoir (AE) 2015/2366? □ Tá □ Níl

                         Seoltán airgid

                         Seirbhísí tionscanta íocaíochta

                         Seirbhísí faisnéise cuntas

                        8)

                        Seirbhísí ríomh-airgid atá le soláthar (infheidhme maidir le hinstitiúidí ríomh-airgid, agus maidir leis na hinstitiúidí sin amháin)

                         Dáileadh ríomh-airgid

                         Fuascailt ríomh-airgid

                        9)

                        Ainm agus seoladh na 10 ngníomhaire is mó sa Bhallstát óstach de réir luach na n‑idirbheart

                        Gníomhaire 1

                        Gníomhaire 2

                        …

                        Gníomhaire 10

                        10)

                        Ainm agus seoladh na 10 ndáileoir is mó sa Bhallstát óstach de réir luach dáilte/luach fuascailte an ríomh-airgid

                        Dáileoir 1

                        Dáileoir 2

                        …

                        Dáileoir 10

                        Tábla 2. Brainsí

                        Líon

                        Líon iomlán na mbrainsí agus a seoltaí, i gcás inarb infheidhme

                        Líon iomlán fostaithe sna brainsí, i gcás inarb infheidhme

                        Tábla 3. Gníomhairí

                        Faoi shaoirse chun seirbhísí a sholáthar (FOS)

                        Faoin gceart bunaíochta (FOE)

                        Líon na ngníomhairí a cláraíodh sa tréimhse tuairiscithe

                        Líon iomlán na ngníomhairí ag deireadh na tréimhse tuairiscithe

                        Tábla 4. Custaiméirí/úsáideoirí seirbhísí íocaíochta

                        Cláraithe sa tréimhse tuairiscithe

                        Ag deireadh na tréimhse tuairiscithe

                        Líon na gcustaiméirí (creatchonarthaí)

                        Líon na n‑úsáideoirí seirbhísí íocaíochta (idirbhearta íocaíochta aonair)

                        Tábla 5. Ionstraimí íocaíochta cártabhunaithe

                        An líon

                        Cártaí creidmheasa

                        Cártaí imrothlacha

                        Cártaí dochair

                        Cártaí réamhíoctha

                        Eile (sonraigh)

                        A eisíodh sa tréimhse tuairiscithe

                        Gan íoc ag deireadh na tréimhse

                        Cártaí creidmheasa

                        Cártaí imrothlacha

                        Cártaí dochair

                        Cártaí réamhíoctha

                        Eile (sonraigh)

                        Luach na n‑idirbheart íocaíochta cártabhunaithe arna ndéanamh trí bhíthin

                        Tábla 6. Cuntais íocaíochta

                        Cuntais íocaíochta

                        A osclaíodh sa tréimhse tuairiscithe

                        A raibh rochtain orthu sa tréimhse tuairiscithe

                        Líon iomlán na gcuntas íocaíochta a oibríodh/a coinníodh ar bun sa Bhallstát óstach

                        Líon iomlán na gcuntas íocaíochta a raibh rochtain orthu sa Bhallstát óstach

                        Tábla 7. Uathmheaisíní bainc (UMBanna)

                        Líon

                        Méid

                        Líon UMBanna a d’oibrigh/a bhainistigh an institiúid íocaíochta

                        n.b.

                        Aistarraingtí airgid

                        Airgead tirim a cuireadh i gcuntais íocaíochta

                        Tábla 8. Gearáin

                        Gníomhairí (FOS)

                        Gníomhairí (FOE)

                        Brainsí

                        Líon comhiomlánaithe na ngearán a fuarthas ó úsáideoirí seirbhísí íocaíochta laistigh den tréimhse tuairiscithe

                        Tábla 9. Iomlán na n‑idirbheart calaoiseach

                        Méid

                        Oll-luach

                        Iomlán na n‑idirbheart íocaíochta calaoiseach

                        Tábla 10. Fógraí chuig an aonad um fhaisnéis airgeadais sa Bhallstát óstach

                        Méid

                        Líon na dtuarascálacha ar idirbhearta amhrasacha a seoladh chuig an aonad um fhaisnéis airgeadais

                        Tábla 11. Idirbhearta íocaíochta isteach sa Bhallstát óstach agus amach as

                        Méid

                        Luach

                        Gníomhairí (FOS)

                        Gníomhairí (FOE)

                        Brainse

                        IOMLÁN

                        Gníomhairí (FOS)

                        Gníomhairí (FOE)

                        Brainse

                        IOMLÁN

                        Seirbhísí íocaíochta dá dtagraítear in Iarscríbhinn I a ghabhann le Treoir (AE) 2015/2366

                        Isteach

                        Amach

                        Isteach

                        Amach

                        Isteach

                        Amach

                        Isteach

                        Amach

                        Isteach

                        Amach

                        Isteach

                        Amach

                        Isteach

                        Amach

                        Isteach

                        Amach

                        1

                        2

                        3a

                        3b

                        3c

                        4a

                        4b

                        4c

                        5 (ionstraimí íocaíochta a eisiúint)

                        5 (idirbhearta íocaíochta a fháil)

                        6

                        7

                        Tábla 12. Tír cinn scríbe na n‑idirbheart íocaíochta AMACH (ná foilsigh ach na tíortha sin atá freagrach as > 10 % den luach iomlán)

                        Gníomhairí (FOE)

                        Gníomhairí (FOE)

                        Brainse

                        Seirbhísí íocaíochta dá dtagraítear in Iarscríbhinn I a ghabhann le Treoir (AE) 2015/2366

                        Tír 1

                        Tír 2

                        …

                        Tír 1

                        Tír 2

                        …

                        Tír 1

                        Tír 2

                        …

                        1

                        2

                        3a

                        3b

                        3c

                        4a

                        4b

                        4c

                        5 (ionstraimí íocaíochta a eisiúint)

                        5 (idirbhearta íocaíochta a fháil)

                        6

                        7

                        Tábla 13. Tír thionscnaimh na n‑idirbheart íocaíochta ISTEACH (ná foilsigh ach na tíortha sin atá freagrach as > 10 % den luach iomlán)

                        Gníomhairí (FOE)

                        Gníomhairí (FOE)

                        Brainse

                        Seirbhísí íocaíochta dá dtagraítear in Iarscríbhinn I a ghabhann le Treoir (AE) 2015/2366

                        Tír 1

                        Tír 2

                        …

                        Tír 1

                        Tír 2

                        …

                        Tír 1

                        Tír 2

                        …

                        1

                        2

                        3a

                        3b

                        3c

                        4a

                        4b

                        4c

                        5 (ionstraimí íocaíochta a eisiúint)

                        5 (idirbhearta íocaíochta a fháil)

                        6

                        7

                        Tábla 14. Idirbhearta íocaíochta arna miondealú de réir an tslabhra dáilte

                        Méid

                        Luach

                        Seirbhísí íocaíochta dá dtagraítear in Iarscríbhinn I a ghabhann le Treoir (AE) 2015/2366

                        Aghaidh ar aghaidh

                        Ar líne

                        Fón póca

                        UMB

                        Fón

                        Eile

                        Aghaidh ar aghaidh

                        Ar líne

                        Fón póca

                        UMB

                        Fón

                        Eile

                        1

                        2

                        3a

                        3b

                        3c

                        4a

                        4b

                        4c

                        5 (ionstraimí íocaíochta a eisiúint)

                        5 (idirbhearta íocaíochta a fháil)

                        6

                        7

                        Tábla 15. Seirbhísí ríomh-airgid

                        Méid

                        Ríomh-airgead arna dháileadh le linn na tréimhse tuairiscithe sa Bhallstát óstach

                        Ríomh-airgead arna fhuascailt le linn na tréimhse tuairiscithe sa Bhallstát óstach

                        Tábla 16. Dáileoirí ríomh-airgid

                        Faoin tsaoirse chun seirbhísí a sholáthar (FOS)

                        Faoin gceart bunaíochta (FOE)

                        Líon na ndáileoirí a cláraíodh sa tréimhse tuairiscithe

                        Líon iomlán na ndáileoirí ag deireadh na tréimhse tuairiscithe

               IARSCRÍBHINN VI

               Foirm atá le húsáid chun sonraí a thuairisciú chun faireachán a dhéanamh ar chomhlíonadh fhorálacha an dlí náisiúnta lena dtrasuitear Teidil III agus IV de Threoir (AE) 2015/2366

                        Institiúidí íocaíochta nó institiúidí ríomh-airgid a bhfuil a gceanncheathrú i mBallstát agus a sholáthraíonn seirbhísí íocaíochta i mBallstát eile trí bhrainsí nó gníomhairí faoin gceart bunaíochta, ní mór dóibh na sonraí breise seo a leanas a chur ar fáil nuair a theastaíonn ó na húdaráis inniúla óstacha chun é a chur ar a gcumas do na húdarás faireachán a dhéanamh ar chomhlíonadh an dlí náisiúnta lena dtrasuitear Teidil III agus IV de Threoir (AE) 2015/2366.

                                 Tábla 1: Faisnéis ghinearálta faoin institiúid íocaíochta/institiúid ríomh-airgid

                                 1)

                                 An duine nó na ndaoine atá freagrach as gníomhaíocht na hinstitiúide íocaíochta agus/nó an t‑oifigeach comhlíontachta sa Bhallstát óstach (murab ionann iad), i gcás inarb infheidhme

                                 a. Ainm an ionadaí

                                 b. Seoladh

                                 c. Uimhir theileafóin

                                 d. Ríomhphost

                                 2)

                                 An pointe teagmhála lárnach, más rud é gur ceapadh é agus/nó má tá sé ag teastáil i gcomhréir le hAirteagal 29(4) de Threoir (AE) 2015/2366

                                 a. Ainm an ionadaí

                                 b. Seoladh

                                 c. Uimhir theileafóin

                                 d. Ríomhphost

                                 3)

                                 Láimhseáil gearán

                                 An bhfuil nós imeachta inmheánach agat chun gearáin ó chustaiméirí a láimhseáil agus chun bearta leantacha a dhéanamh ina leith?

                                  Tá  Níl

                                 Tabhair sonraí teagmhála an duine/na ndaoine atá freagrach as gearáin a láimhseáil, le do thoil:

                                 Ainm:

                                 Seoladh:

                                 Teileafón:

                                 Ríomhphost:

                                 An bhfuil an nós imeachta sin ar fáil i dteanga oifigiúil an Bhallstáit óstaigh?

                                  Tá  Níl

                                 Mura bhfuil, luaigh na teangacha ina bhfuil an nós imeachta um ghearáin ó chustaiméirí ar fáil.

                                 Tabhair cur síos gairid, le do thoil, ar do nós imeachta inmheánach chun déileáil le gearáin ó úsáideoirí seirbhísí íocaíochta sa Bhallstát óstach (300 focal ar a mhéad)

                                 4)

                                 Samhail ghnó

                                 An é seo an chéad tuarascáil uait lena n‑áirítear cur síos gairid ar do shamhail gnó?

                                  Is é  Ní hé

                                 Más é, tabhair tuairisc ghairid ar do shamhail ghnó, le do thoil, ina ndírítear ar na táirgí agus na seirbhísí íocaíochta a chuirtear ar fáil agus ar an gcaoi a bhfostaíonn tú gníomhairí/dáileoirí sa Bhallstát óstach (300 focal ar a mhéad)

                                 Murab é, an ndearna tú aon athrú suntasach ar do shamhail ghnó le linn na tréimhse tuairiscithe?

                                  Rinne  Ní dhearna

                                 Más rud é go ndearna, tabhair tuairisc ghairid ar na hathruithe le do thoil (300 focal ar a mhéad).

                        Tábla 2. Miondealú mionsonraithe ar ghearáin

                        Gníomhairí

                        Brainsí

                        A fuarthas

                        A réitíodh

                        Nár réitíodh

                        Nár freagraíodh

                        A fuarthas

                        A réitíodh

                        Nár réitíodh

                        Nár freagraíodh

                        Líon na ngearán a fuarthas ó úsáideoirí seirbhísí íocaíochta maidir leis na cearta agus na hoibleagáidí faoi Theidil III agus IV de Threoir (AE) 2015/2366 agus ábhair a bhaineann le slándáil sa tréimhse tuairiscithe

                        Tábla 3. Iarrataí ar aisíocaíochtaí

                        Gníomhairí

                        Brainsí

                        A aisíocadh

                        Nár aisíocadh

                        A aisíocadh

                        Nár aisíocadh

                        Líon comhiomlánaithe na n‑iarrataí ar aisíocaíochtaí a fuarthas ó úsáideoirí seirbhísí íocaíochta le haghaidh idirbhearta íocaíochta neamhúdaraithe agus/nó idirbhearta íocaíochta a rinneadh go mícheart sa tréimhse tuairiscithe

                        Úsáideoirí seirbhísí íocaíochta

                        ASPSPanna

                        A aisíocadh

                        Nár aisíocadh

                        A aisíocadh

                        Nár aisíocadh

                        Líon comhiomlánaithe na n‑iarrataí ar aisíocaíochtaí a fuarthas le haghaidh caillteanais a d’eascair as na dliteanais dá dtagraítear in Airteagal 5(2) de Threoir (AE) 2015/2366 sa tréimhse tuairiscithe

                        Líon comhiomlánaithe na n‑iarrataí ar aisíocaíochtaí a fuarthas le haghaidh caillteanais a d’eascair as na dliteanais dá dtagraítear in Airteagal 5(3) de Threoir (AE) 2015/2366 sa tréimhse tuairiscithe

                        Tábla 4. Miondealú mionsonraithe ar luach iomlán na n‑aisíocaíochtaí a rinneadh

                        Gníomhairí

                        Brainsí

                        Neamhúdaraithe

                        A rinneadh go mícheart

                        Neamhúdaraithe

                        A rinneadh go mícheart

                        Luach iomlán na n‑aisíocaíochtaí le húsáideoirí seirbhísí íocaíochta le haghaidh idirbhearta íocaíochta neamhúdaraithe agus/nó idirbhearta íocaíochta a rinneadh go mícheart sa tréimhse tuairiscithe

                        I gcás inarb infheidhme, luach iomlán na n‑aisíocaíochtaí le húsáideoirí seirbhísí íocaíochta le haghaidh caillteanais a d’eascair as na dliteanais dá dtagraítear in Airteagal 5(2) de Threoir (AE) 2015/2366 sa tréimhse tuairiscithe

                        I gcás inarb infheidhme, luach iomlán na n‑aisíocaíochtaí le ASPSPanna le haghaidh caillteanais a d’eascair as na dliteanais dá dtagraítear in Airteagal 5(2) de Threoir (AE) 2015/2366 sa tréimhse tuairiscithe

                        Rochtain neamhúdaraithe ar fhaisnéis faoi chuntais íocaíochta/úsáid neamhúdaraithe a baineadh as faisnéis faoi chuntais íocaíochta

                        Rochtain chalaoiseach ar fhaisnéis faoi chuntais íocaíochta/úsáid chalaoiseach a baineadh as faisnéis faoi chuntais íocaíochta

                        I gcás inarb infheidhme, luach iomlán na n‑aisíocaíochtaí le húsáideoirí seirbhísí íocaíochta le haghaidh caillteanais a d’eascair as na dliteanais dá dtagraítear in Airteagal 5(3) de Threoir (AE) 2015/2366 sa tréimhse tuairiscithe

                        I gcás inarb infheidhme, luach iomlán na n‑aisíocaíochtaí le ASPSPanna le haghaidh caillteanais a d’eascair as na dliteanais dá dtagraítear in Airteagal 5(3) de Threoir (AE) 2015/2366 sa tréimhse tuairiscithe

                        Tábla 5. Teagmhais oibríochtúla agus slándála

                        Gníomhairí

                        Brainsí

                        Líon na mórtheagmhas oibríochtúil agus/nó slándála sa tréimhse tuairiscithe

                        Tábla 6. Leasuithe ar chreatchonarthaí sa tréimhse tuairiscithe

                        Cuir tic sa bhosca/sna boscaí, le do thoil, chun aon leasú a shonrú a ndearnadh é sa tréimhse tuairiscithe ar na coinníollacha seo a leanas sa chreatchonradh lena rialaítear na cuntais íocaíochta a oibríonn tú

                         Táillí agus muirir

                         Rátaí úis/malairte

                         Cearta de chuid úsáideoirí seirbhísí íocaíochta

                         Oibleagáidí de chuid úsáideoirí seirbhísí íocaíochta

                         Nós imeachta tionscanta íocaíochta

                        Cuir tic sa bhosca/sna boscaí, le do thoil, chun aon leasú a shonrú a ndearnadh é sa tréimhse tuairiscithe ar na coinníollacha seo a leanas sa chreatchonradh lena rialaítear na cártaí creidmheasa a d’eisigh tú

                         Táillí agus muirir

                         Rátaí úis/malairte

                         Teorainneacha caiteachais

                         Cearta de chuid úsáideoirí seirbhísí íocaíochta

                         Oibleagáidí de chuid úsáideoirí seirbhísí íocaíochta

                         Nós imeachta tionscanta íocaíochta

                        Cuir tic sa bhosca/sna boscaí, le do thoil, chun aon leasú a shonrú a ndearnadh é sa tréimhse tuairiscithe ar na coinníollacha seo a leanas sa chreatchonradh lena rialaítear na cártaí dochair a d’eisigh tú

                         Táillí agus muirir

                         Rátaí malairte

                         Teorainneacha caiteachais

                         Cearta de chuid úsáideoirí seirbhísí íocaíochta

                         Oibleagáidí de chuid úsáideoirí seirbhísí íocaíochta

                         Nós imeachta tionscanta íocaíochta

                        Cuir tic sa bhosca/sna boscaí, le do thoil, chun aon leasú a shonrú a ndearnadh é sa tréimhse tuairiscithe ar na coinníollacha seo a leanas in aon chreatchonradh eile (sonraigh, le do thoil) ina bhfuil tú i do pháirtí

                         Táillí agus muirir

                         Rátaí úis/malairte

                         Teorainneacha caiteachais

                         Cearta de chuid úsáideoirí seirbhísí íocaíochta

                         Oibleagáidí de chuid úsáideoirí seirbhísí íocaíochta

                         Nós imeachta tionscanta íocaíochta


title: RIALACHÁN TARMLIGTHE (AE) …/... ÓN gCOIMISIÚN lena bhforlíontar Rialachán (AE) 2016/1139 i dtaca le sonraíochtaí na hoibleagáide gabhálacha a thabhairt i dtír a mhéid a bhaineann leis an mbradán i Muir Bhailt le haghaidh na tréimhse 2021-2023

text:
               MEABHRÁN MÍNIÚCHÁIN

               1.COMHTHÉACS AN GHNÍMH THARMLIGTHE

               Is ceann de chuspóirí lárnacha an Chomhbheartais Iascaigh (CBI) deireadh a chur le hábhair mhuirí aischurtha in iascaigh an Aontais Eorpaigh (AE) de réir a chéile trí oibleagáid gabhálacha a thabhairt i dtír a chur chun feidhme faoi Rialachán (AE) Uimh. 1380/2013 maidir leis an gComhbheartas Iascaigh
                  1
                (dá ngairtear ‘Bunrialachán CBI’ anseo feasta). Is éard is aidhm leis sin úsáid níos fearr a bhaint as na hacmhainní atá ar fáil, agus luíonn sé sin le mian an phobail deireadh a chur leis an gcleachtas, eadhon éirí as bheith ag caitheamh iasc indíolta ar ais san fharraige. Sa mheasúnú tionchair
                  2
                a rinneadh le haghaidh an athchóirithe is déanaí ar an gComhbheartas Iascaigh, aithníodh leibhéil arda ábhar muirí aischurtha mar chúis mhór amháin go bhfuil easpa inbhuanaitheachta comhshaoil ag baint leis an gComhbheartas Iascaigh. Is fadhb go fóill iad na haischuir i roinnt mhaith d’iascaigh Mhuir Bhailt
                  3
               .

               Leis an oibleagáid gabhálacha a thabhairt i dtír i Muir Bhailt, cumhdaítear na speicis uile atá faoi réir teorainneacha gabhála de bhun Airteagal 15(1) de Bhunrialachán CBI. Leis an Rialachán sin, déantar foráil freisin maidir le sraith forálacha chun cur chun feidhme na hoibleagáide gabhálacha a thabhairt i dtír a éascú, go háirithe sásraí solúbthachta ar leith is gá a ghníomhachtú trí bhíthin pleananna ilbhliantúla nó, mura bhfuil ann do phlean ilbhliantúil, i bplean dá ngairtear plean maidir le hábhar muirí aischurtha. Is beart sealadach a mhaireann 3 bliana iad na pleananna maidir le hábhar muirí aischurtha, agus féadfar iad a athnuachan uair amháin. In 2014
                  4
                agus 2017
                  5
                glacadh pleananna sealadacha den sórt sin lena gcumhdaítear bradán Mhuir Bhailt. Rachaidh an plean is déanaí maidir le hábhar muirí aischurtha in éag an 31 Nollaig 2020.

               Chun cur chun feidhme na hoibleagáide gabhálacha a thabhairt i dtír a éascú, tugtar de chumhacht don Choimisiún le hAirteagal 7(1)(a) den phlean ilbhliantúil le haghaidh Muir Bhailt
                  6
                arna mhodhnú le Rialachán (AE) 2020/1781
                  7
               , ar mholadh comhpháirteach arna thíolacadh ag na Ballstáit, díolúintí a ghlacadh ón oibleagáid gabhálacha a thabhairt i dtír le haghaidh na speiceas uile atá faoi réir na hoibleagáide gabhálacha a thabhairt i dtír agus a chumhdaítear leis an bplean ilbhliantúil, lena n‑áirítear an bradán, má léiríonn fianaise eolaíoch rátaí arda marthanais a bheith acu, agus saintréithe an trealaimh, na gcleachtas iascaireachta agus an éiceachórais á gcur san áireamh.

               2.COMHAIRLIÚCHÁIN ROIMH GHLACADH AN GHNÍMH

               Na Ballstáit atá suite thart ar Mhuir Bhailt, bhunaigh siad Fóram Iascaigh Mhuir Bhailt (BALTFISH), fóram réigiúnach, chun críche an chur chuige réigiúnaigh a chur chun feidhme.

               Le linn a chuid oibre ar na moltaí comhpháirteacha, chuaigh BALTFISH i gcomhairle le Comhairle Chomhairleach Mhuir Bhailt (BSAC).

               Chuir BALTFISH moladh comhpháirteach isteach an 12 Bealtaine 2020 lena n‑iarrtar an díolúine ard-inmharthanachta atá ann faoi láthair maidir leis an mbradán a fhadú, ach amháin maidir le bradáin arna ngabháil le gaistí pontúin nach bhfuil mála gan snaidhm ceangailte orthu. Thairis sin, ba cheart an líon iomlán bradán a scaoiltear saor a choimeád ag leibhéal íseal.

               Le linn Mheitheal Saineolaithe STECF 20-04 a bhí ar siúl ón 18 go dtí an 22 Bealtaine 2020
                  8
               , rinneadh measúnú ar na doiciméid arna gcur isteach. Maidir leis an leibhéal bradáin a aischuireadh, le linn na tréimhse 2017-2019, ó threalamh atá faoi chumhdach na díolúine atá ann cheana féin, thug STECF dá aire, de réir an mholta chomhpháirtigh gurbh idir 0.7 % agus 4.3 % an leibhéal sin. An fhaisnéis nua arna soláthar atá mar thaca leis an moladh comhpháirteach, baineann sí go príomha le gaistí pontúin a bhfuil mála gan snaidhm ceangailte orthu. Maidir le gaistí pontúin, thug STECF dá aire gur léiríodh sa staidéar a tíolacadh gurbh é 29 % an ráta marthanais i gcás gaistí pontúin nach bhfuil mála gan snaidhm ceangailte orthu agus gurbh é 52 % an ráta marthanais i gcás gaistí pontúin a bhfuil mála den sórt sin ceangailte orthu. Thug STECF dá aire freisin gur maíodh sa staidéar gur cuireadh an ráta básmhaireachta (cuibheasach ard) i leith básmhaireacht nádúrtha thar a bheith ard (22 %) a bhí ann i limistéar an staidéir. Thug STECF dá aire gur thug an fhianaise le fios go bhféadfadh gaistí pontúin a bhfuil mála gan snaidhm ceangailte orthu a bheith níos séimhe le bradáin arna scaoileadh saor tar éis a láimhsithe. I gcás iascaigh eangach gaiste, luaigh STECF go bhféadfaí na bradáin a bhaint go séimh as ‘mála éisc’ an trealaimh ceann ar cheann (de láimh) agus iad a scaoileadh saor. Ina theannta sin, rinne STECF tagairt do staidéar
                  9
                a cuireadh ar fáil ar inmharthanacht bradán a gabhadh le heangacha gaiste, staidéar inar measadh go raibh ráta marthanais gabhála/scaoilte 89 % ann. Thairis sin, thug STECF dá aire gur luadh i measúnú a rinneadh roimhe sin in 2014
                  10
                gur thug an fhianaise le fios gur lú ná 10 % de ghnáth an bhásmhaireacht ó aischur pras i gcás eangacha gaiste agus faidhclíonta traidisiúnta. Tháinig STECF ar an gconclúid, áfach, nach raibh go leor fianaise ann a mhéid a bhaineann le cléibh/potaí agus eangacha gabhainn, cé go mbeadh sé réasúnta glacadh leis go mbeadh básmhaireacht íseal ann ina leith sin freisin.

               I ndiaidh mheasúnú STECF, d’iarr an Coimisiún ar BALTFISH breithniú arís an raibh gá le díolúine i bhfianaise an leibhéil bradáin aischurtha a bheith an-íseal, agus d’iarr sé air, i gcás freagra dearfach, a chur in iúl go soiléir cén leibhéal de bhradáin aischurtha is dóigh le BALTFISH a bheith ina leibhéal íseal. Thug BALTFISH freagra an 15 Meán Fómhair 2020, agus sheol sé moladh comhpháirteach nuashonraithe dar dáta an 8 Meán Fómhair 2020, agus leis sin chuir sé i dtábhacht gur thug an díolúine dreasacht i dtaca le trealamh a úsáid a bheadh níos roghnaí, agus a mbeadh tionchar níos lú aige, in iascaireacht speiceas eile seachas an bradán. Thairis sin, tugadh le fios sa mholadh comhpháirteach go bhféadfadh sé go dtiocfadh laghdú ar fhoghabhálacha éan agus mamach de thairbhe na díolúine, agus i réigiúin áirithe go ndéanfaí stoic bradán fiáin a chosaint trí bhradáin fhiáine a ghabhtar a scaoileadh saor agus gan a choimeád ach bradáin shaothraithe. Ar deireadh, d’éascófaí bainistíocht na gcuótaí leis an díolúine, go háirithe trí iascairí a chumasú chun bradáin fhiáine a scaoileadh saor agus bradáin shaothraithe a choimeád. Thairis sin, mhol BALTFISH an díolúine a theorannú do 8 % de chuóta bliantúil bradán gach Ballstáit. Leis an teorannú sin, laghdófaí a thuilleadh aon tionchar diúltach a d’fhéadfadh a bheith ag an díolúine sin ar an stoc.

               Thairis sin, sheol BALTFISH an dara nuashonrú ar an moladh comhpháirteach dar dáta an 16 Márta 2021 chun measúnú thuasluaite EWG STECF 20-04 maidir le cléibh/potaí agus eangacha gabhainn a chur san áireamh. Ní áirítear a thuilleadh cléibh/potaí sa mholadh comhpháirteach. Maidir le heangacha gabhainn, mhínigh BALTFISH gurbh fhochatagóir eangaí gaiste iad eangacha gabhainn agus gur áiríodh iad i staidéar 2006 a ndearna STECF measúnú air in 2014 cé nár luadh eangacha gabhainn go sainráite. Thairis sin, luadh go raibh staidéir bhreise ar bun agus go gcuirfí sonraí ábhartha ar fáil le haghaidh mheasúnú STECF faoi mhí na Bealtaine 2023. Ar deireadh, rinne BALTFISH modhnú ar theorannú an díolúine go 8 % de na gabhálacha bliantúla bradán ó chuóta bradán gach Ballstáit. I gcomhthéacs an chomhairliúcháin leis an nGrúpa Saineolaithe um Iascach agus Dobharshaothrú, luadh, dá dtagraítear sa mholadh chomhpháirteach, gur cheart raon feidhme na díolúine a bheith múnlaithe ar an díolúine a glacadh in 2014 seachas ar an gceann a glacadh in 2017 ós rud é go bhféadfadh sé go bhfoghabhtar bradáin in iascaigh uile Mhuir Bhailt leis na cineálacha trealaimh dhíolmhaithe.

               Ar bhonn an mheasúnaithe a rinne STECF, na moltaí comhpháirteacha nuashonraithe agus measúnú inmheánach a rinne seirbhísí an Choimisiúin, measann an Coimisiún go bhfuil an moladh comhpháirteach a cuireadh isteach i gcomhréir le hAirteagal 7(1)(a) de Rialachán (AE) 2016/1139 mar a leagtar amach thuas agus i gcomhréir le hAirteagal 15(4)(b) de Rialachán (AE) Uimh. 1380/2013. Ba cheart an maolú a bheith teoranta ó thaobh ama de agus ba cheart an fhaisnéis bhreise a mhol STECF a sholáthar in am sula rachaidh an maolú sin in éag. Cuirfear an fhaisnéis arna soláthar san áireamh agus measúnú á dhéanamh ar an bhféidearthacht an maolú a fhadú maidir le cineálacha éagsúla trealaimh.

               An díolúine inmharthanachta maidir le bradáin ar bhonn Rialachán Tarmligthe (AE) 2018/211 ón gCoimisiún, chuaigh sé in éag an 31 Nollaig 2020. Tá tionchar díreach ag an díolúine ar phleanáil an tséasúir iascaireachta maidir le soithí an Aontais agus ar na gníomhaíochtaí eacnamaíocha a bhaineann leis. Chun leanúnachas dlíthiúil a áirithiú, is iomchuí, dá bhrí sin, feidhm chúlghabhálach a bheith ag an Rialachán seo amhail ón 1 Eanáir 2021.

               3.
                     EILIMINTÍ DLÍ AN GHNÍMH THARMLIGTHE

               Achoimre ar an ngníomhaíocht atá beartaithe

               Is é príomhghníomhaíocht dhlíthiúil atá i gceist bearta a ghlacadh lena n‑éascófaí cur chun feidhme na hoibleagáide gabhálacha a thabhairt i dtír. Sonraítear sa rialachán na speicis agus na hiascaigh a mbeadh feidhm ag bearta sonracha ina leith agus sonraítear ann na díolúintí bunaithe ar ard-inmharthanacht.

               Bunús dlí

               Airteagal 7(1)(a) de Rialachán (AE) 2016/1139 ó Pharlaimint na hEorpa agus ón gComhairle.

               Prionsabal na coimhdeachta

               Tá an togra faoi chuimsiú inniúlacht eisiach an Aontais Eorpaigh.

               Prionsabal na comhréireachta

               Tagann an togra seo faoi raon feidhme na gcumhachtaí tarmligthe a thugtar don Choimisiún le hAirteagal 7(1)(a) de Rialachán (AE) 2016/1139 agus ní théann sé thar a bhfuil riachtanach chun cuspóir na forála sin a bhaint amach.

               An rogha ionstraime

               An ionstraim atá beartaithe: Rialachán Tarmligthe ón gCoimisiún.

               Ní bheadh modhanna eile leordhóthanach ar an gcúis seo a leanas: Tugadh cumhachtaí don Choimisiún chun díolúintí a ghlacadh trí bhíthin gníomhartha tarmligthe, díolúintí ón oibleagáid gabhálacha a thabhairt i dtír atá bunaithe ar ard-inmharthanacht. Na Ballstáit a bhfuil leas díreach bainistíochta acu, chuir siad a moladh comhpháirteach isteach. Na bearta dá bhforáiltear sa mholadh comhpháirteach agus a áirítear sa togra seo, tá siad bunaithe ar an gcomhairle eolaíoch is fearr dá bhfuil ar fáil agus comhlíonann siad na ceanglais go léir a leagtar amach in Airteagal 18(5) de Rialachán (AE) Uimh. 1380/2013.

               RIALACHÁN TARMLIGTHE (AE) …/... ÓN gCOIMISIÚN

               an 22.6.2021

               lena bhforlíontar Rialachán (AE) 2016/1139 i dtaca le sonraíochtaí na hoibleagáide gabhálacha a thabhairt i dtír a mhéid a bhaineann leis an mbradán i Muir Bhailt le haghaidh na tréimhse 2021-2023

               TÁ AN COIMISIÚN EORPACH,

               Ag féachaint don Chonradh ar Fheidhmiú an Aontais Eorpaigh,

               Ag féachaint do Rialachán (AE) 2016/1139 ó Pharlaimint na hEorpa agus ón gComhairle an 6 Iúil 2016 lena mbunaítear plean ilbhliantúil do na stoic troisc, scadáin agus saláin i Muir Bhailt agus don iascach a shaothraíonn na stoic sin, lena leasaítear Rialachán (CE) Uimh. 2187/2005 ón gComhairle agus lena n‑aisghairtear Rialachán (CE) Uimh. 1098/2007 ón gComhairle
                  11
               , agus go háirithe Airteagal 7(1)(a) de,

               De bharr an mhéid seo a leanas:

               (1)Tá sé d’aidhm ag Rialachán (AE) Uimh. 1380/2013
                  12
                deireadh a chur le hábhair mhuirí aischurtha de réir a chéile in iascaigh uile an Aontais trí oibleagáid gabhálacha a thabhairt i dtír a chur chun feidhme i gcás gabhálacha speiceas atá faoi réir teorainneacha gabhála.

               (2)I gcomhréir le hAirteagal 15(1)(a) de Rialachán (AE) Uimh. 1380/2013, tá feidhm ag an oibleagáid gabhálacha a thabhairt i dtír maidir le hiascaigh bradán i Muir Bhailt ón 1 Eanáir 2015.

               (3)I gcás nach mbunaítear aon phlean ilbhliantúil de bhun Airteagal 9 de Rialachán (AE) Uimh. 1380/2013, tugtar de chumhacht don Choimisiún, le hAirteagal 15(6) den Rialachán sin, pleananna maidir le hábhar muirí aischurtha a ghlacadh lena sonraítear mionsonraí maidir le cur chun feidhme na hoibleagáide gabhálacha a thabhairt i dtír le haghaidh tréimhse tosaigh 3 bliana a fhéadfar a athnuachan go ceann 3 bliana eile. Na pleananna sin maidir le hábhar muirí aischurtha, tá siad le glacadh ar bhonn na moltaí comhpháirteacha arna bhforbairt ag na Ballstáit i gcomhairle leis na Comhairlí Comhairleacha ábhartha.

               (4)Le Rialachán Tarmligthe (AE) Uimh. 1396/2014 ón gCoimisiún
                  13
               , bunaíodh plean maidir le hábhar muirí aischurtha a bhaineann le hiascaigh bradán, scadán, salán agus trosc i Muir Bhailt. Sa phlean sin maidir le hábhar muirí aischurtha, bhí díolúine ón oibleagáid gabhálacha a thabhairt i dtír eadhon le haghaidh an bhradáin de thairbhe na rátaí arda marthanais a léiríodh maidir leis an speiceas sin dá bhforáiltear in Airteagal 15(4)(b) de Rialachán (AE) Uimh. 1380/2013. Chuaigh Rialachán (AE) Uimh. 1396/2014 in éag an 31 Nollaig 2017. An díolúine sin maidir le bradán Mhuir Bhailt, rinneadh í a athnuachan le Rialachán Tarmligthe (AE) 2018/211 ón gCoimisiún
                  14
               , a chuaigh in éag an 31 Nollaig 2020.

               (5)Le Rialachán (AE) 2016/1139, bunaítear plean ilbhliantúil do na stoic a ndéantar iascaireacht orthu i Muir Bhailt agus déantar foráil maidir le mionsonraí chur chun feidhme na hoibleagáide gabhálacha a thabhairt i dtír i dtaca leis na stoic sin, lena n‑áirítear an stoc bradán. Le hAirteagal 7(1)(a) den Rialachán sin, tugtar de chumhacht don Choimisiún gníomhartha tarmligthe a ghlacadh chun an Rialachán sin a fhorlíonadh trí mhionsonraí a shonrú maidir leis an oibleagáid gabhálacha a thabhairt i dtír a bhaineann le rátaí arda inmharthanachta.

               (6)Tá leas díreach i dtaca le bainistíocht iascaigh i Muir Bhailt ag an Danmhairg, ag an nGearmáin, ag an Eastóin, ag an Laitvia, ag an Liotuáin, ag an bPolainn, ag an bhFionlainn agus ag an tSualainn. An 12 Bealtaine 2020, chuir na Ballstáit sin moladh comhpháirteach
                  15
                faoi bhráid an Choimisiúin, tar éis dóibh dul i gcomhairle le Comhairle Chomhairleach Mhuir Bhailt. Fuarthas rannchuidiú eolaíoch ó chomhlachtaí eolaíocha ábhartha. Tugadh an moladh comhpháirteach cothrom le dáta an 8 Meán Fómhair 2020 agus an 16 Márta 2021.

               (7)Sa mholadh comhpháirteach leasaithe, moltar, i dtaca leis an díolúine ón oibleagáid gabhálacha a thabhairt i dtír maidir le bradáin arna ngabháil le trealamh éighníomhach áirithe dá bhforáiltear le Rialachán Tarmligthe (AE) 2018/211 ón gCoimisiún, gur cheart an díolúine sin a bheith infheidhme fós tar éis an 31 Nollaig 2020. Tugtar dreasacht leis sin trealamh a úsáid atá níos roghnaí agus bhfuil tionchar níos lú aige nuair a bheifear ag iascaireacht speiceas eile seachas an bradán. Thairis sin, d’fhéadfadh sé go dtiocfadh laghdú ar fhoghabhálacha éan agus mamach de thairbhe na díolúine. I réigiúin áirithe d’éascófaí bainistíocht na gcuótaí agus d’fhéadfaí stoic bradán fiáin a chosaint trí bhradáin fhiáine a ghabhtar a scaoileadh saor agus gan a choimeád ach bradáin shaothraithe. Níor cheart cléibh/potaí a dhíolmhú a thuilleadh, áfach, agus maidir le gaistí pontúin, níor cheart a áireamh ach gaistí a bhfuil mála gan snaidhm (‘Vittjanpåse’) ceangailte orthu. Thairis sin, moltar sa mholadh comhpháirteach an díolúine a theorannú do 8 % de na gabhálacha bliantúla ó chuóta bradán gach Ballstáit chun tuilleadh laghdaithe a dhéanamh ar aon tionchar diúltach a d’fhéadfadh a bheith ag an díolúine sin ar an stoc. Ar deireadh, i gcomhthéacs an chomhairliúcháin leis an nGrúpa Saineolaithe um Iascach agus Dobharshaothrú, luadh, dá dtagraítear sa mholadh chomhpháirteach, gur cheart bradáin a ghabhtar le trealamh éighníomhach ábhartha sna hiascaigh uile a chumhdach leis an díolúine.

               (8)Rinne an Coiste Eolaíoch, Teicniúil agus Eacnamaíoch um Iascach (STECF) athbhreithniú ar an bhfianaise eolaíoch a soláthraíodh leis an moladh comhpháirteach
                  16
               . Thagair STECF don mheasúnú a rinne sé roimhe seo
                  17
                maidir le heangacha gaiste agus faidhclíonta, ach mheabhraigh sé go bhfuil gá le faisnéis bhreise i ndáil le deimhniú na dtoimhdí maidir le hinmharthanacht a rinneadh i gcás cliabh/potaí agus eangacha gabhainn. Ar an mbonn sin, ní áirítear a thuilleadh cléibh/potaí sa mholadh comhpháirteach nuashonraithe. Thairis sin, mhínigh na Ballstáit gur áiríodh eangacha gabhainn i sonraí a cuireadh isteach cheana, ach nár luadh eangacha gabhainn go sainráite sa staidéar ábhartha, agus go raibh staidéir bhreise ar bun. Dá bhrí sin, thug na Ballstáit gealltanas faisnéis bhreise a chur isteach maidir le rátaí marthanais i dtaca le bradáin arna ngabháil in eangacha gabhainn sula rachaidh an gníomh tarmligthe seo in éag. De bhrí gur luaigh STECF sa mheasúnú a rinne sé cheana go n‑oibríonn eangacha gabhainn ar bhealach atá comhchosúil le heangacha gaiste agus le faidhclíonta agus go bhfuil gealltanas tugtha ag na Ballstáit sa mholadh comhpháirteach go ndéanfaidh siad tuilleadh taighde, ba cheart an díolúine a bheith infheidhme fós. Maidir le gaistí pontúin, thug STECF dá aire go bhféadfadh na gaistí pontúin a bhfuil mála gan snaidhm ceangailte orthu a bheith níos séimhe ná na cinn nach bhfuil mála den sórt sin orthu. Léirítear sna torthaí go raibh ráta marthanais 52 % ag bradáin arna ngabháil le gaistí pontúin a bhfuil mála gan snaidhm ceangailte orthu, ach go bhféadfadh an ráta marthanais a bheith i bhfad níos airde ag brath ar na himthosca comhshaoil. Tá tuilleadh tionscadail taighde ar bun.

               (9)Na bearta a moladh sa mholadh comhpháirteach, comhlíonann siad Airteagal 15(4)(b) de Rialachán (AE) Uimh. 1380/2013 agus dá bhrí sin is féidir iad a chuimsiú sa Rialachán seo i gcomhréir le hAirteagal 18(3) de Rialachán (AE) Uimh. 1380/2013 agus Airteagal 7(1)(a) de Rialachán (AE) 2016/1139. Ar bhonn mheasúnú STECF, áfach, ba cheart an díolúine seo gan bheith ach sealadach, agus ba cheart do na Ballstáit lena mbaineann an fhaisnéis ábhartha bhreise agus na sonraí a mhol STECF a sholáthar in am trátha sula rachaidh an Rialachán seo in éag.

               (10)I bhfianaise an mhéid sin, ba cheart teorainn 3 bliana a chur leis an Rialachán seo, chun measúnú nuashonraithe ar an díolúine agus forbairt na n‑iascach lena mbaineann a áirithiú.

               (11)Ós rud é go ndeachaigh an maolú a deonaíodh le Rialachán Tarmligthe (AE) Uimh. 2018/211 ón gCoimisiún in éag an 31 Nollaig 2020, chun leanúnachas dlíthiúil a áirithiú, ba cheart feidhm a bheith ag an Rialachán seo le héifeacht ón 1 Eanáir 2021. Ar chúiseanna deimhneachta dlíthiúla agus mar ábhar práinne, ba cheart an Rialachán seo a theacht i bhfeidhm an lá tar éis lá a fhoilsithe.

               TAR ÉIS AN RIALACHÁN SEO A GHLACADH:

               Airteagal 1
                  Ábhar agus raon feidhme

               Leagtar síos rialacha leis an Rialachán seo agus tá feidhm aige maidir leis an oibleagáid gabhálacha a thabhairt i dtír i dtaca le bradáin arna ngabháil i Muir Bhailt le haghaidh na tréimhse 2021-2023.

               Airteagal 2
                  Sainmhínithe

               Chun críocha an Rialacháin seo, beidh feidhm ag na sainmhínithe seo a leanas:

               ciallaíonn ‘Muir Bhailt’ ranna ICES IIIb, IIIc agus IIId, mar a shonraítear in Airteagal 4(2)(b) de Rialachán (AE) Uimh. 1380/2013.

               Airteagal 3
                  Díolúine maidir le speicis a bhfuil rátaí arda marthanais acu

               1.
                     An díolúine maidir le speicis a bhfuil rátaí arda marthanais acu dá dtagraítear in Airteagal 15(4)(b) de Rialachán (AE) Uimh. 1380/2013, beidh feidhm aici maidir le bradáin arna ngabháil le faidhclíonta, eangacha gabhainn agus gach cineál eile eangaí gaiste, ach amháin gaistí pontúin nach bhfuil mála gan snaidhm ceangailte orthu.

               2.An díolúine dá dtagraítear i mír 1, beidh sí teoranta do chion nach mó ná 8 % de na gabhálacha iomlána bliantúla bradán ó chuóta bradán gach Ballstáit.

               3.Bradáin a ghabhtar i gcomhréir leis an díolúine a bhunaítear i mír 1, scaoilfear saor isteach san fharraige láithreach iad.

               Airteagal 4
                  Forálacha críochnaitheacha

               Faoin 1 Bealtaine 2023, na Ballstáit sin a bhfuil leas díreach bainistíochta acu, cuirfidh siad faisnéis bhreise eolaíoch faoi bhráid an Choimisiúin a fhágfaidh go bhféadfar measúnú a dhéanamh ar ionadaíochas agus ar cháilíocht an mheastacháin ar mharthanas bradán aischurtha ó ghabhálacha le heangacha gabhainn agus gaistí pontúin a bhfuil mála gan snaidhm ceangailte orthu, lena n‑áirítear faisnéis maidir leis an mbásmhaireacht i ndiaidh an scaoilte saor.

               Airteagal 5
                  Teacht i bhfeidhm

               Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

               Beidh feidhm aige ón 1 Eanáir 2021 go dtí an 31 Nollaig 2023. Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.

               Arna dhéanamh sa Bhruiséil, 22.6.2021

                     Thar ceann an Choimisiúin

                     An tUachtarán
                     Ursula VON DER LEYEN

                     (1)

                        Rialachán (AE) Uimh. 1380/2013 ó Pharlaimint na hEorpa agus ón gComhairle an 11 Nollaig 2013 maidir leis an gComhbheartas Iascaigh, lena leasaítear Rialachán (CE) Uimh. 1954/2003 ón gComhairle agus Rialachán (CE) Uimh. 1224/2009 ón gComhairle agus lena n‑aisghairtear Rialachán (CE) Uimh. 2371/2002 ón gComhairle, Rialachán (CE) Uimh. 639/2004 ón gComhairle agus Cinneadh 2004/585/CE ón gComhairle (IO L 354, 28.12.2013, lch. 22).

                     (2)

                  http://ec.europa.eu/fisheries/reform/sec_2011_891_en.pdf
                  .

                     (3)

                        Comhairle ón gComhairle Idirnáisiúnta um Thaiscéalaíocht na Mara (ICES) in 2020 – Forbhreathnú maidir le hIascaigh Éiciréigiún Mhuir Bhailt an 3 Nollaig 2020; Comhairle ICES 2020 – Forbhreathnú maidir le hIascaigh Éiciréigiún Mhuir Bhailt an 10 Nollaig 2020.

                     (4)

                        Rialachán Tarmligthe (AE) Uimh. 1396/2014 ón gCoimisiún an 20 Deireadh Fómhair 2014 lena mbunaítear plean maidir le hábhar muirí aischurtha i Muir Bhailt (IO L 370, 30.12.2014, lch. 40).

                     (5)

                        Rialachán Tarmligthe (AE) Uimh. 2018/211 ón gCoimisiún an 21 Samhain 2017 lena mbunaítear plean maidir le hábhar muirí aischurtha a mhéid a bhaineann leis an mbradán i Muir Bhailt (IO L 41, 14.2.2018, lch. 1).

                     (6)

                        Rialachán (AE) 2016/1139 ó Pharlaimint na hEorpa agus ón gComhairle an 6 Iúil 2016 lena mbunaítear plean ilbhliantúil do na stoic troisc, scadáin agus saláin i Muir Bhailt agus don iascach a shaothraíonn na stoic sin (IO L 191, 15.7.2016, lch. 1).

                     (7)

                        Rialachán (AE) 2020/1781 ó Pharlaimint na hEorpa agus ón gComhairle an 25 Samhain 2020 lena leasaítear Rialachán (AE) 2016/1139 a mhéid a bhaineann le laghdú acmhainne iascaireachta i Muir Bhailt, agus Rialachán (AE) Uimh. 508/2014 a mhéid a bhaineann le scor buan gníomhaíochtaí iascaireachta do na cabhlaigh a bhíonn ag iascaireacht throisc Mhuir Bhailt Thoir, throisc Mhuir Bhailt Thiar agus scadáin Mhuir Bhailt Thiar (IO L 400, 30.11.2020, lch. 1).

                     (8)

                        https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf/6176f9ad-0855-4985-b7de-64685862b6cb.

                     (9)

                        Siira et al., Survival of Atlantic salmon captured in and released from a commercial trap-net: Potential for selective harvesting of stocked salmon [Marthanas na mbradán Atlantach arna ngabháil le heangach ghaiste tráchtála agus arna scaoileadh saor: An poitéinseal atá ann maidir le saothrú roghnaitheach bradán saothraithe], Elsevier, Fisheries Research (80), 2006, 280-294.

                     (10)

                        https://stecf.jrc.ec.europa.eu/documents/43805/812327/STECF+PLEN+14-02.pdf/e29cf181-8d63-40ef-8050-6d980b12528f?version=1.4&download=true.

                     (11)

                        IO L 191, 15.7.2016, lch. 1.

                     (12)

                        Rialachán (AE) Uimh. 1380/2013 ó Pharlaimint na hEorpa agus ón gComhairle maidir leis an gComhbheartas Iascaigh an 11 Nollaig 2013, lena leasaítear Rialachán (CE) Uimh. 1954/2003 ón gComhairle agus Rialachán (CE) Uimh. 1224/2009 ón gComhairle agus lena n‑aisghairtear Rialachán (CE) Uimh. 2371/2002 ón gComhairle, Rialachán (CE) Uimh. 639/2004 ón gComhairle agus Cinneadh 2004/585/CE ón gComhairle (IO L 354, 28.12.2013, lch. 22).

                     (13)

                        Rialachán Tarmligthe (AE) Uimh. 1396/2014 ón gCoimisiún an 20 Deireadh Fómhair 2014 lena mbunaítear plean maidir le hábhar muirí aischurtha i Muir Bhailt (IO L 370, 30.12.2014, lch. 40).

                     (14)

                        Rialachán Tarmligthe (AE) Uimh. 2018/211 ón gCoimisiún an 21 Samhain 2017 lena mbunaítear plean maidir le hábhar muirí aischurtha a mhéid a bhaineann le bradán i Muir Bhailt (IO L 41, 14.2.2018, lch. 1).

                     (15)

                        ‘BALTFISH High Level Group Joint Recommendation on a derogation from the landing obligation in the Baltic Sea establishing a discard plan as regards salmon in the Baltic Sea (ICES Subdivisions 22-32)’ [‘Moladh Comhpháirteach Ghrúpa Ardleibhéal BALTFISH maidir le maolú ar an oibleagáid gabhálacha a thabhairt i dtír i Muir Bhailt, lena mbunaítear plean maidir le hábhar muirí aischurtha a mhéid a bhaineann leis an mbradán i Muir Bhailt (Foranna ICES 22-32)’], arna tharchur an 12 Bealtaine 2020. Leagan nuashonraithe an 8 Meán Fómhair 2020 arna sheoladh an 15 Meán Fómhair 2020 agus leagan nuashonraithe an 16 Márta 2021.

                     (16)

                        https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf/6176f9ad-0855-4985-b7de-64685862b6cb.

                     (17)

                        https://stecf.jrc.ec.europa.eu/documents/43805/812327/STECF+PLEN+14-02.pdf/e29cf181-8d63-40ef-8050-6d980b12528f?version=1.4&download=true.